text:
Shiga
HIV ana zinli hpe hkum pat na, garum ningtum ra kadawn nga
- Post 01 December 2010
- Last Updated on 01 June 2011
- By KNG
- Hits: 594
Daini, December praw 1 ya shani ang ai, Mungkan AIDS masat htoi hpe, KIO ginjaw, Laiza e lamang ni hte galaw wa sai hte, Jinghpaw mungdaw hta HIV ana kap ai masha grau law wa nga ai hpe jahkring lu na matu, garum ningtum ni grau ra nga ai lam chye lu ai.
KIO Hkamja Dap a ningtau lithkam Dukaba N’Hpang Naw Bu KNG de tsun ai gaw, NGO ni Jinghpaw mungdaw kata law law shang wa na, bungli galaw na matu ra nga ai lam hte ana hte seng nna, hpaji jaw sharin ya ai lam ni grau ra kadawn nga ai lam tsun ai.
HIV ana byin ai masha law jat nga ai raitim, tang du hkra tsi gawn lajang na matu hte, ana hte seng ai hpaji jaw sharin hpawng ni galaw na matu yak nga ai lam tsun ai.
“Mungkan Hkamja Dap Ginjaw (Mungkan Wunpawng Hpung, UN) hku nna, NGO ni hte matut nna tsi gawn lajang ai lam ni galaw mayu ga ai raitim n mai byin ai,” nga nna, Dukaba Naw Bu tsun ai.
Myen hpyen asuya kawn NGO ni hpe shang na ahkang n jaw ai gaw, manghkang kaba rai nga ai hte, KIO hku nna UN hte ading tawk matut mahkai na matu n mai byin ai lam shi tsun ai.
KIO Hkamja Dap a jahpan hku rai yang, Laiza grup yin hta sha, 2007 ning kawn 2010 ning laman HIV ana kap ai masha 4,000 jan nga ai lam, Dukaba Naw Bu tsun ai.
KIO gaw, ya ten Netherland mungdan daju, AZG (Artsen Zonder Grenzen/ Medecins Sans Frontieres-Holland) hte HIV ana hte seng nna, tsin gawn lajang ai lam ni galaw nga ai lam tsun ai.
Jinghpaw Wunpawng Bawngring Rawtjat Mahkri Shawn Hpung (KDNG) a ningbaw, Awng Wa tsun ai gaw, HIV ana malawng byin ai shara ni gaw, ga jarit mayan, Jamaw hte Lungseng Maw hkan re ai hpe tsun ai.
“Atsawm tsi gawn lajang ai lam ni n nga ai hte ana hte seng ai machye machyang ni n nga ai a majaw grau byin wa ai,” nga nna Awng Wa tsun ai.
Num kasha ni mung, tinang a kanbau bungli a matu lata na lam kaga n nga ai majaw, hkum shan dut sha ai hku galaw ai masha law wa nga ai mung, ana chyambra ai a manghkang langai rai nga ai lam, Awng Wa tsun ai.
Jinghpaw mungdaw kata HIV ana kap ai ni hpe tsi gawn lajang nga ai, tsi sarama langai tsun ai gaw, HIV ana kap ai ni gaw, tsi tsi hkam la na matu yak nga ai hte, ana chyambra ai lam gaw, kani htu ai si htu samit hte hkum shan ganawn mazum ai kaw na, malawng kap ai re lam tsun ai.
“HIV machyi masha law law tsi gawn lajang ai lam n lu ai hpe mu lu ai,” nga nna shi tsun ai.
Ya ten Jinghpaw mungdaw kata, kani lusha ai ramma gaw, tsa lam shadang 100 kaw 60 hte 70 lapran nga taw ai lam Dukaba Naw Bu tsun ai.
Daini na AIDS masat nhtoi hta, Laiza mare e gat shingjawng ai, lam hkawm nna, AIDS ana hpe gasat shamyit na matu mare grum marawn jahtau ai, lamang ni galaw wa sai hte, shani ka-ang na zuphpawng hta gaw, shawa masha 495 shanglawm wa sai lam, chye lu ai.


c: text/html

text:
LABANG KAHTAWNG KAW GASAT
Labels: Jinghpaw Mung Shiga
6 comments:
- jinghpaw girl said...
-
tara nlang ai ni a lam chyawm gaw hten mat na ra ai nga ai hte maren dik wa na ra ai. ja ja akyu hpyi let gasat ga, rawt ga, WP sha ni e.
- September 30, 2012 2:20 AM
- hkunman said...
-
Na kabu sai wa re...,50 jan lu sat shamyit ai majaw... dai hta graw graw naw sat shamyit lu mu ga tut kyu hpyi nga ai ....UN zup hpawng kaw THIN SIN wa sa masu sha taw nga ai...,Chyeju shakawn. Kyuhpyi n-na sha gap tik tik di nga mu....,
- September 30, 2012 3:55 AM
- Anonymous said...
-
majan dang yang shye madi shadaw ai mung law wa na. KK makawp ya nga ai.A MEN.
- September 30, 2012 5:17 AM
- Anonymous said...
-
Lam shagu hta Karai Kasang hta manoi let hkawm sa nga ai rai yang An hte a lam hpe shi lam woi ma dun na re. Mung kan labau hta yu yu mu, Israel myu sha ni a 6 ya majan hta Arab mung dan ni jawm kasat tim Karai Kasan lawm ai majaw hkrat sum ai lam n-nga ai. Dai gaw KK magawp maga ai ma jaw rai nga ai. Hpu nau magam gun yawng Karai hta manoi let tut shaja nga ga...Amen
- September 30, 2012 5:38 AM
- sumhka kasha said...
-
Amyu mungdan hpe woiawn nga ai myitsu kanu kawa ni e daini na ten ndai hku majan hpe gasat nga ai hta grau tang du ai hte dingbai dingna grau jaw lu, anhte a myit ai lam mung grau awng dang u ga matu, daini myu makau grupyin hkan myu tsaw myit l katu nga ai ni grai nga nga ai.dai re majaw kam mai na ni hpe laknak ni jaw ap da yang dingbai dingna ram ram jaw lu na re ngu mu mada nngai law...
- September 30, 2012 7:30 AM
- Anonymous said...
-
congratulation!
- November 15, 2012 7:47 AM

robotstxt: allowed

filter: keep


text:
KAIJI A MYU NI A LABAU
Saturday, March 24, 2012
MUT TSAWM TSAW RA AI "NU"
Tuesday, March 1, 2011
Sumla Labau II
Monday, February 21, 2011
"NU"
Dai ni ten du hkra Ngai Kasha lam a tsawm n chye hkawm shi ai NU
Kaji ten na zawn Nu a labu matu hpe jum nna
Nu sa ai shara shagu de naw hkan nang mayu ai Nu e,
Ngai Kasha a hkrun lam ni grai n tsawm la ai
Yaw shada da ai pang dung de du na matu,
N kataw hkra Ngai Kasha shakut hkawm nga ai Nu
Nu a lahpyen kata hta rawng nna
Nu hkai dan ai mau mwi ni hpe bai madat mayu la sai
Ngai Kasha a prat hkrun lam ntsa hkawm sa ai ba dik la sai Nu
Salu salat ni mung yawng hkyet ma sai
Nu a shing nyip hta Ngai Kasha hpe bai hkring sa shangun rit Nu e...
Nu a Kasha,
Mut Tsawm
Saturday, November 27, 2010
HKRISMAT BAI DU WA SAI “NU”…!!!!
Nu…
Hkrismat bai du wa sai le Nu... n dai ten ni hta Nu gaw Hkrismat a matu hkyen lajang let mu law taw na re… Nu a Kasha gaw sum tsan kaw na Nu hpe dum let myi prwi si ni hkrat taw ai Nu…. Ngai Kasha a manang ni mung n dai ten hta pyaw nga na ma ai i Nu…..
Nu….
Hpang na prat ngu ai nga yang Nu yan Wa hte hka yang she sak hkrung hkawm sa lam, ngwi pyaw ra ai prat hpe bai n kam hkrum sai. Nu a Kasha n dai zawn myit hta tsun taw ai hpe Nu na yang Nu myit prwi hkrat na re i…. Nu e.. pyaw ai shara hta n mai nga ai nga hte maren ngai Kasha a myit ni hpe shaja, bying mayu ai lam ni hpe hkang tawn, n gun a tsam ni hpe a rang bang let Nu hpang wa lu na matu ngai Kasha shakut nga ai yaw Nu….
Nu…..
N hkru ai Kasha mi n rai tim, myit su hkra mung ngai Kasha n shakut ga ai Nu… Nu hte ngai Kasha tsan gang nga ai rai tim… Nu a shingnyip n pu hta grau myit ngwi sim sa ai hpe Kasha grau manu shadan chye wa sai Nu… Nu sha myit su taw sai Nu…. Ngai Kasha a myi man n tsawm na hkrit ai Nu…. Ngai Kasha a myi man hta salat ni hkrat taw ai hpe mu yang Nu myit prwi si hkrat na re.
Nu….
Nu shadu jaw ai shat, shat mai ni hpe sha mayu la ai Nu…. N dai hku tsun yang ngai Kasha hpang de, sha hpa ni Nu shagun ya mayu na re. Nu hkum n pyaw ai lam ni na yang ngai Kasha myit n pyaw ai Nu…. Ngai Kasha hkum n pyaw ai lam na yang, “Nye Kasha tsan ai shara kaw shi chyu sha” nga myit di Nu grai myit ru tsang pu let n pyaw taw na re i???? Dai majaw Ngai Kasha hkam n kaja ai rai tim, Nu a matu galoi mung hkam kaja nga na Nu….
Nu e….
Hpang shaning na Hkrismat bai du tim ngai Kasha Nu hpang de rai n lu du wa na re Nu… Hkrismat ten du wa shagu ngai Kasha hpe Nu shingran nga na hpe kam ai, Ngai Kasha a mutu kyu ni mung hpyi garum ya nga na re hpe ngai Kasha chye ai…..
Nu e.. n dai zawn sha Nu hpe myit dum marit let Nu yan Wa a matu ngai Kasha sum tsan shara mi kaw na kyu hpyi ya nga ai yaw….
Mut Tsawm
Monday, October 18, 2010
Sumla Labau
Sunday, October 3, 2010
SARA KABA HENRY KAIJI GAM A PRAT LABAU DAW - VI
SARA KABA HENRY KAIJI GAM A SASABA mAGAN GUN (25) NING HPRING GUMHPAW JUBALI POI
Sara Kaba Henry Kaiji Gam a Sasana magam gun (25) ning hpring Gumhpaw Jubali Poi Kaba hpe Karai Kasang Wa a shaman chyeju hte Nu Maria a hpyi htinglu htinglai kyu hpyi garum ya ai a marang e, 1996 ning April shata (22) ya shani hta Hopin mare, Sinna Lawk (Mya Ze Yar Lawk) St. Mary Nawku Jawng Wang kaba hta Wa Saradaw Philip Za Hawng woi awn let, Wa Jau ni marai (10) jawm nawng ya ai, Hkristu a U Dang Hkungga hpe nawng ya let, Karai Wa hpe shagrau sha a chyeju dum poi hpe kabu gara awng dang ai hte galaw la lu sai.
N dai (25) ning hpring ai Gumhpraw Jubali Poi kaba hta Nu Mama Hpung ni, Tarahkaw Sara/ma Hpung ni, Hpung shagu de na magam gun manang Hpung Up, Hpung Tau ni, Hpung Masha ji n ban, mare Buga Up Hkang Hpung, U Hpung shagu de na myitsu salang ni, Mare masha ni, Hpung masha ni, Mayu Dama, Kahpu Kanau, makyin jinghku, amyu rusai ni yawng sadu kabu gara let shang lawm shagrau sha a chyeju dum shakawn kung dawn lu sa ga ai.
Jubali Poi Kaba hta Amyu Wunpawng Htunghkring Manau hte mung Hpan Madu
Amyu sha ni Htunghkring shat lit, shat ka hte mung, Mayu, dama, Kahpu Kanau, Machying Jinghku, amyu ru sai ni hku nna sak jaw shagrau sha a lu saga ai.
Yu ngwi pinra hku nna mung, Yu Ngwi Shayi/ Shadang ni shangwi shapyaw ka manawt, mahkawn mangoi hte mung
RU YAK JAM JAU HKRUM AI LAM
- Hpung masha ni a Dum nta hkan kyu hpyi hpung gawan ai shaloi , Nawku tawn hpe tsawm htap hkra mawn sumli ra ai lam, n pu e saboi kaji langai tawn nnan mawn sumli da na, dai saboi kaji hta kyu hpyi ya ai Jau, Sara/ma ni hpe sak jaw na matu shawang alu sumpu tawn da na, byin mai yang kyu hpyi ya ai Jau, Sara/ma ni dun na panep hpe htap htuk ai hku nep da na,
- Karai Kasang a magam gun hpai nga ai Jau, Sara/ma ni gaw tinang a Buga Kanu Kawa ni rai sai majaw hpung masha ni kawn tsawra shawang myit hte nai mam, malu masha hkum sum hpa, alu kumhpa, htam (10) lahkawn alu ni hpe sak jaw chye ra ai lam,
- Kyu hpyi hpawng shingra ni hta Kanu Kawa, Jau, Sara/ma ni hpe shat ku(saboi) hta htap htuk ai hku daw jaw chye ra ai lam,
- Kyu hpyi ai ten lamang shagu hta tinang a Jau, Sara ni hpe tut nawng e alu kum hpa sak jaw chye ra ai lam,
- Shaman chyeju grau lu na matu Karai Kasang shaman ya ai hta na htam (10) alu hpe bang shakut chye ra ai lam,
- Karai Kasang a magam gun ai ni gaw n mu lu ai Karai Kasang a malai ni re majaw anhte hpung masha ni hkungga tsawra manu shadan madat mara ra ai lam,
- Laban Misa, Nawku Jawng lung ai hte kyu hpyi hpawng ni hta aten a hkying hpe hkrak shang lawm nawku dau jau chye ra ai lam,
Sara Kaba Henry Kaiji Gam a Prat hta Hkan sa ai
- Laban Nawku the akyu hpyi hpawng lamang ni hpe a ten hte hkrak hkrak woi awn ai
- Lu lawm ai bu hpun palawng ni hpe masha a man e sari sadang tsawm htap hkra bu hpun ai
- Tinang a hpung masha ni hte nta masha ni hpe masha u hpung u hpawng a man e shatan n hkan ga galoi n tsun ai
- Hpung masha nga ai Mare buga hte hpung masha ni a dum nta ni hpe dang lu ai daram kawan katsan lam madun ai
- Jau nga ai ten shagu mara rawm, Misa lawm, Chyoi Pra ai Hkum hkam la ai
- Madu Yesu a Chyoi Pra ai Hkum kaw maibyin ai ten shagu kawan katsan ai, Chyoi Pra ai Hkum tsin ai
- Shani shagu Chyoi Pra ai Nu Maria hpe hkungga shagrau karum hpyi ai amu magam rai nga ai, Rosary a mung sung ga sung daw kaba (4) hte yawng hpe myit sumru Rosary hti ai
- Shani shagu Madu a Sak Hkring Mungga Chyum Laika hpe hti sumru ai
- Nta masha ni yawng hpe myit shingran pra pra mu nna kyu hpyi ya ai
- Tinang hpe n ju n dawng dingbai dingna jaw ai hpe galoi mung matai htang ai lam n galaw ai sha, hkungga tsawra manu shadan nna, mara raw hkyam sa jaw ai hte hku hku hkau hkau tsun shaga kanawn mazum ai
Mut Tsawm
Tuesday, September 28, 2010
SARA KABA HENRY KAIJI GAM A PRAT LABAU DAW - V
LUNG ZANG AWNG MYE HTEN ZA MAT AI HPANG
Lung Zang Mare Buga hten run mat wa ai ten hta, In Daw Gyi, Na Mawn Mare lit hkam Sara Tangbau Ze Lum yan nu wa ni a tsawra lakawn la ai marang e shata (4) ram, Sara Kaba yan nu wa ni a dum n ta hta nga shingbyi n gun a wai la lu saga ai.
Hpung Magam Htawt Sit Gun Ai
Dai ten na Mohnyin Ginwang Up rai nga ai Wa Jau Joseph Gawlu Gam a matsun madun ai hte maren 1976 ning August shata (12) ya shani Na Mawn Mare kaw na Hopin de htawt sit shanu nga let, Hopin Mare a lit hkam Sara hku nna magam gun hpai wa ai gaw dai ni n dai ten du hkra rai nga ai.
Hopin Mare du ai hpang Shangai shaprat ai Kasha ni
- Paul Kaiji Naw Awng (Mut Tsawm) Labau ka ai wa
- Joseph Kaiji La Doi
- John Kaiji Tu Lum
- Bosco Kaiji Tang Gun ( n nga mat sai )
- Mary Kaiji Roi Nu
- Francis Kaiji Yaw Htung
- Cecilia Kaiji Htu Lum ( n nga mat sai )
- Columban Kaiji Hka Li
- Blaise Kaiji Ji Pan ni rai nga ai.
Hopin Mare kaw shanu nga let lit la yu gawan ai Mare Buga ni
12/8/1976 ning kaw nna 1980 ning lapran Hopin Mare hte Nam Yang Mre
1980 ning kaw nna Ginwang Up Wa Jau Donald Hkawng Lum (Mohgaung) a matsun madun ai hte maren 1985 ning Jun shata du hkra matut gawan ai mare nig aw,
1. Hopin Mare
2. Pyin Chyaing Mare
3. Min Kung Mare
4. Taung Ni Mare
5. Sa Maw Mare
6. Kawa Yang Mare Buga ni rai nga ai.
1985 ning, Mohgaung hte Mohnyin Jau Ginwang bai garan ai kaw na Mohnyin Jau Ginwang hta maut yu gawan ai mare nig aw,
- Hopin Mare
- Tawng Oo Lwin Mare
- Da Gun Mare
- Wa Baw Mare
- Hka La Ya . 40
- Hka Ma Ya . 388
- Hka Ma Ya . 389 ni rai nga ai.
Lit Shatsam Hkrum ai lam
- 1986-1990 ning hta Mohnyin Jau Ginwang a shawng na Tarahkaw Sara Committee a Ningbaw
- 1988-1993 Myitkyina Saradaw Ginwang, Rudi Tarahkaw Committee a Ningtau Amu Madu
- 1980-1985 Hopin Sara Ginwang, In Daw Gyi Sara Ginwang, Na Mawn Sara Ginwang n dai Ginwang (3) a hpa awn Ningbaw
- 1982 ning hta Myitkyina Saradaw Paul Zinghtung Grawng kaw nna, Jau ni n du gawan lu ai tsang gang ai Buga hkan na hpung masha ni hpe Num Hkungran hte Kashin Kamun Sacraments chyeju kumla jaw ya na mut shatsam lai wa sai.
Magam Bungli Awng Dang Ai Lam Ni
- 1976 ning Hopin Mare de nnan du wa ai ten hta Hpung htinggaw (27) sha nga ai rai tim, 2008 ning shaning (32) ning lapran Hpung htinggaw (160) jan maden law htam wa sai. Ya ten hta Hpung Htinggaw (200) jan mat wa sai.
- Shayi Sha Lucia Jinghpaw Lu Ra hpe Mama tai wa lu hkra lam matsun la lai wa sai,
- Shayi Sha N Hkum Ja Tsin hpe mung Jinghpaw Myu Sha ni hta na shawng n nan na Kaja ai Sagurem Wa, mama hpung na Mama tai wa lu hkra lam matsun la lai wa sai.
- Hopin Mare hta eka (6) jan kaba ai Nawku Jawng Wang hpe mung lu mari da sai.
- Hopin Sara Ginwang Sin Praw, Nam Jun kaw 1957 ning Sasana Shang hpang ai 2005 ning hta (50) ning hpring ai masat ding sat Ja Jubali U Dang Kaba langai hpe Du Jum Hpang Gau Dau Lum hte Du Mawun Ja Ing n ta masha ni alu madu tai nna, Hopin hpung masha ni yawng jawm pawng nna masat Masat U Dang Kaba hpe mung galaw da lu sai.
Tarahkaw Sara/ma sha tsam ai
- Sara Peter N Tsin Awng 1982-1984 ning lapran Myawng Mya Chyum Jawng lung lan nna ya Mohnyin Mare lit hkam Sara magam gun hpai nga ai.
- Sarama Mary Kumhtat Htu Bu 1990- 1992 ning Myawng Mya Chyum Jawng lung la nna ya Hopin Sara ginwang ningtau Sara magam gun hpai nga ai.
- Sarama Clara Gawlu Kaw Lum 1992-1995 ning Lashio Chyum Jawng lung la nna ya Mohnyin Mare hta magam gun hpai nga ai.
- Sara Joseph N Gum Tang Gun 1995-1997 ning Myitkyina San Luka Chyum Jawng lung la nna ya Hopin, Da Gun mare lit hkam magam gun hpai nga ai.
- Sarama Rosa Mwihpu Bawk Ja 2001-2003 ning Myitkyina San Luka Chyum Jawng lung la nna ya Hopin, Sin Praw Sara Ginwang ningtau Sara magam lit hpe gun hpai nga ai.


text:
HKRISTU HKAW HKAM HPANG DE AKYU HPYI AI
YAWN HKYEN SHIGA
KCCM A KANU KAWA SHAGRAU POI
KANU KAWA SHAGRAU AWBA LAIKA
Mali kaja n htoi mahka, July shata 26
Jinghpaw hku gaw Sangan ta
Marang kaja, yinam ta
Mungkan ntsa, malap n lu na
Chyeju madu Nu yan wa a poi bai du sai rai…
Hkik hkam poi, dai ni na n htoi
Annau ni yawng a malai
Chyeju madu Nu Wa ni yawng hpe
N dai awba laika hte shakawn shagrau, hkungga jaw dat n ngai law.
Oi….., Nu a hkri tung, ngai gaw naw hkalung
Mungkan ntsa, gara hku rai n pra
Nu yan Wa sha n nga yang wa
Dai ten kaw nna
Chyinghkai Nu gaw
Machyi shoi chyum, a kan sha magum
Sha mayu ai mung n wam sha,
Hkri tung na ma hpe n kam ja hkra,
Akan sha masawp, nye kasha shamawt n shamawt
Si na ntsang, si du hpe gumlang
Salat she hprwi, sai tum she li rai nna
Annau ni hpe shangai shaprat dat sai rai..
Mungkan a n htoi
Lamu a jan hpe, mu hkrup ai ten kaw nna
Nye a prat a n pawt n hpang, Nu a chyu dwi nnan
Hpa hpe mung rai n chye myit, Nu a chyu hpye sha marit
Nu a n htum lu ai tsaw myit, annau ni yawng a shingnip
Nu a tsaw myit n lu yang wa, annau ni gara hku n pra
Mungkan n tsa, shadawn n lu ai gaw
Chyinghkai Nu a tsaw myit nan rai mali ai.
Chying hkai Wa ai chyeju mung n mai malap,
Annau ni yawng hpe shaprat
Kasha myi man mu lu ai ten kaw nna
Kabu n gun, lamu n dung
Shi myit hta wa, ngai Kawa rai sai nga
Lahpum shachyen, hkrit myit hpe shaden
Nye kasha ni myit man n kaji u ga ngu,
Mungkan a sut hpe shi tam, u a hpre ai gaw hpang lam
Jahpawt jau jau rawt, a jan pi rai n shamawt
Hkau na pa de sa, ma ni sha na a mam nga
A nga sha gawt, na hking sha garawt
Ji grawng shat gaw shayaw,mayan gaw majaw
A jan gade mi ja, marang mi a sha rai
Yak hkak hkrum rai tim,
Kasha myi man mu lu yang wa, Shi myit hta ba mai sai nga
Bu hpun na mung n tsang ra, sha na mung ntam ra hkra
Chying hkai Wa gaw, annau ni hpe
Tam jaw tam bau, maka lai wa sai rai….
Hpung lam hta woi gin lum, Karai mungga hpe madun
Nawku hpung madung Karai a lam
Laban nawku jawng de woi sa, annau ni yawng hkum ra
Hkristan myit hpe bang ya, annau ni a ntsa
Kasi kaja jaw ya ai gaw
Chyeju madu Nu yan Wa nan rai…
Dai hta n ga,
Mungkan hpaji, laika chye hti
Laika jawng de woi sa, hpaji sharing la u nga
Yak hkak lam hpe myit hkum tsang,
hpaji n chye na hpe she tsang u nga
Mungkan n tsa n lu ai hta, n chye gaw grau yak ai nga
Sharin shaga, tsun madun let
Hpaji jawng de sa shangun ai mung, nu yan wa nan rai
Hpaji sharin la a ten hta rai tim
Tingsan gaw je wa, laika buk gaw kata wa
Jawng gawk hta, hta ai gumhpraw wa
Nu yan wa myit hta gahpra sai nga
Ma ni hpe gaw jaw mayu, n gu yam hpe sha hpaw yu rai
Myit ru myit tsang hkrum tim
Nu yan Wa gaw masha lahkam hpe woi shingkawt
Jam jau lam hpe a dawt rai nna
Annau ni hpe hpaji jaw ya sai rai….
Myu sha lam hta mung n hprang hkrat
Shachyen shaga lam hta mung n dinghprat
Kanawn mazum lam, masha yawng a manang
Wunpawng Nu yan Wa a kasha tai
Masha man hta a rawng la sai
Annau ni a masin hta wa, my tsaw myit hpa bang ya
Ngai Wunpawng Shayi Shadang sha
Gadai my hpe mung n hkrit ra
Shawa hpawng hpe ga, masha man hta nga ya
Dai ni annau ni wa, shawa man hta myi man pa
Annau ni a ningbaw tai, prat a majan hpe n hkrit sai
Marai rawng ai myit ni wa, annau ni yawng a n tsa
Masin kata dawk bang ya ai
Nu yan Wa nan rai.
Tsawra myit gade kaba
Sak jaw lam hta ntsun ra hkra kaja rai tim
Annau ni wa Nu yan Wa ntsa
Shut shai kau sai mara ni wa
Tawngban na pi n mai sana
Nu gaw sinpraw de sa u nga, ngai gaw sinna de sa
Wa tsun ai mung n madat, nye myit hpe sha shawng de dat
Pyaw lam hta baw bang ai wa, Nu yan Wa hpe pi malap sai nga,
Mungkan ntsa annau ni wa,
Nu yan Wa n tsa, n chye myit ai wa,
Annau ni a mara kaba rai sai re…
Rai tim Nu yan Wa gaw
Annau ni a tsa, mara n sawn ai nga,
N hkru ai ma hpe grau tsaw ai bai nga
Annau ni gade mi shut rai tim,
Mani sumsai let sha, Mara raw ya nga ai
Nu yan Wa nan rai….
Nu yan Wa a tsaw myit wa, n hkyet lu ai hka hpawt hpa
Na wa magang grau she lwi bang
Annau ni a masin hta wa, panglai hka hta pi grau kaba
Nammuk dara panglai, gade kaba dam la da rai tim
Nu yan Wa a tsaw myit gaw grau she dam lada
Annau ni a ntsa, htoi tu ai wa
Jan shata htoi ai hpa,
Nu yan Wa a chyeju tut lwi nga
Panglai hta pi grau kaba
Shadawn n lu sana, mungkan ntsa
Nu yan Wa a tsaw myit ni wa
Annau ni a ntsa dam lada kaba la nga ai rai…
Chyeju madu Nu yan Wa a poi n htoi hta
Annau ni wa myit malai sana, myit su sana
Nu yan Wa ra ai hku sha hkawm sa na
Annau ni shut ai mara, kalang bai raw ya
Hpang de nna gaw n shut lu hkra shakut na nga
Ga sadi jaw let,
Chye Wa Ningchyang, Hpang Wa Ningsang
Madu Karai kaw
Chyeju madu Nu yan Wa
Myit pyaw hkam kaja ai the
Annau ni hte shaning law law wa, rau nga lu u ga ngu,
Kyu hpyi ya let,
N dai Awba laika hpe
Hpung dim dat n ngai rai…
Matut Hti Na >>>


text:
JAPAN DU NU NUM NI TSIN YAM NI A MATU FUND TAM
Labels: Maigan Jinghpaw Shiga
12 comments:
- Anonymous said...
-
Umm, Grai hkark sai ngu gaw shadu na sai Japan du myu sha ni e......
Rai tim, ngai loi tsun jahpra yu ga....
WP Bu ga ginra ni hta grai jam jau ngai ai lam hpe WP myu sha ni yawng chye ai...
Ndai aten hta KIO/KIA hpe mung garum ra ai....
Bai hpyen yen refugee ni hpe mung garum ra ai lam ni hta... alu gumhpraw hpe dai hku n tam jang n lu hta sai i ?
Mungdan kata na ni hpe gaw n kam tsun ai,
Mai gan de du sai, lawt nga ai myu sha ni gaw... hpa lamang mung n ra ai sha... shabrai htuk ngut jang gaw.... dang di ai daram wa bang na re ngu ai baw myit masin ni n nga sai kun?
N kau mi hpe yu jang, hpa pyi n hakm sha, lu dat sha dat, se she se, pyaw she pyaw.... hpa lachyum hte sak hkrung ai pyi n chye sa...
ti nang sai daw sai chyen ni hpe hkra wa ai shaloi ti nang dinghku kaw nang byin ai ngu hpe hkam sha ga..... garum ga....
Grau nna, mai gan du WP myu sha ni e... myit masin sharai ga.... ti nang lu na, beer langai hpe hkyawm langai hpe n lu ai sha,,,, yak hkrum nga ai... sai daw sai chye ni hpe garum ga....
Hpa lamang mung n galaw ra ai....
chyena ai myit hte wa jaw bang ga.....
Dai hku rai jang she an hte ni padang dip lu na re... shing n rai jang gaw... sum na re.... htum mat wa na re.....
EG... ya hte Myen mung na ningtau president ( Sai Mawk Hkam) wa gaw.... Lashio hka lim ai ni hpe sen 1000 wa garum ai lam hpe sharin la ga....
Sam shada da lajang ya ai.....
Rahking kaw byin nga ai hpe Muslim mungkan gaw, $ wan kaba hku garum ai.....
Rai tim, an hte WP.... ni hpe gaw UN sa na pyi a hkang nlu nga ai.....
Dai hpe yu nna, sharin la ga....
Dai majaw Mai gan du myu sha ni e... KIO /KIA sum jang mung an hte sum ai sha re.... WP myu sha ni yak nga jang mung anhte kaw hkra wa ai re.... dai hpe dum let...
chyena ai myit hte ti nang na matu sha n myit ai sha lu ai hte hpe bang shakut ga....
Myen ning hkap ai majan gaw... Jaw taw sai... aten galu majan rai na matu .. madi shadaw ga.....ngu tsun jahpra let...
shatsam n gun jaw dat n ngai...
Z. Naw Mai
- September 17, 2012 10:57 AM
- Nhkum Seng Hkum said...
-
re ngai mung myit hkrum ai, nang tsun ai jaw ai, lamang ni hpa ni gaw majoi myit shapyaw re.
- September 17, 2012 1:56 PM
- Jatawng Naw said...
-
Umm.. Madu Yesu kaw na tsawra myit hte myusha hpunau shada da galaw dawjau ai lam yawng gaw mai kaja htaphtuk ai lam rai nga ai law. Karai Kasang Wa anhte WP myusha shagu dek hpe jaw da sai hpaji machye machyang, atsam marai, n gun lagaw, ja sutgan, asak wenyi mahkra hte Wunpawng mungdan hte myu sha ni shanglawt lu na lam hta shanglawm garum shingtau nga ga law..
Grau nna anhte WP myusha shada, hpunau sai rum ni hpe shinggyim nau na myit hte dawjau ai lam hta shakut nga ga law. Asak bau ram ai lusha hte tsimawan ni matu, ja gumhpraw hte mung, n gun atsam hte mung apnawng garum ya nga ga law.
Karai Kasang Yehowa kaw na kaja ai shaman chyeju anhte Shapawng Yaw( kachin)myusha ni yawng a ntsa tut nawng jaw ya nga u ga law.
- September 17, 2012 2:03 PM
- Anonymous said...
-
ok grai kaja si.
- September 17, 2012 2:31 PM
- Shagawng Tsa Ba said...
-
Rai nga ai. Bai nna nkau gaw buga de grai ruyak tsinyam hkrum, sha na lu na, bu na hpun na pyi n lu, ma kaji ma chyangai lu ai nu num ni malu masha n-gun rawng na hpa n lu sha rai nga ai ten hta, nkau hpunau ni gaw maigan de ja gumhpraw grai grai ma nna yan hkawm nga ma ai hpe yu yang, dai hkawm sa ai jarik ni hpe mahkawng nna tsin-yam ni hpe karum yang akyu grau pru na re, ngu mu mada ai. Nkau gaw maigan de n lu pru ai ni mung, Jinghpaw buga shara magup de nna lawu mung ga de ja gumhpraw shama nna chyai len hkawm nga ma ai hpe mu mada lu ai. Ndai lam ni hpe myit yu nna amyu Wunpawng sha yawng jam jau nga ai ten ladaw hta sha gaw n len hkawm yang kaja na re, ngu mu mada hpaji jaw dat nngai.
- September 17, 2012 4:45 PM
- Anonymous said...
-
Japan ni galaw ai Mung Kaja sai. Tinang buga a lam hpe masha amyu ni hpe mung chye shangun let fund tam ai mung Kaja ai. Yawng chye myit ai rai yang lahta na myit su ni tsun ai hku, chye na ai myit hte jaw bang yang gaw Kaja dik. TSAW Ra ai myit hte, Myu TSAW Mung tsaw ni law law pru let garum shingtau Lu na hpe myit mada let....
- September 18, 2012 12:26 AM
- Anonymous said...
-
Shada da dinglun, mara tam ai, jahte a zawn ai ga ni hpe koi ging saga ai law.
- September 18, 2012 8:32 AM
- Anonymous said...
-
Ya aten na daram myu sha ni zinlum ra ai ten hta, n di n da, myit n pyaw na zawn nga ai ga, a kyu n rawng ai ga ni hpe n shaga ga.
- September 18, 2012 8:34 AM
- NuNum(USA) said...
-
Mai Gan ga nga,a ten a hkying sha chyut let mu galaw sha ra tim,Hpung Lam,Myu sha lam hta a Lu jagumhpraw hte sha n ga,ya na zawn a ten jaw let,kaga myu sha ni mu/na chye Lu hkra,a tsam dat let shamu shamawt lam ni galaw let,Tsin yam madi shadaw fund tam lamang ni Lu galaw ai JP na Nu num ni hpe Grai shakawn ai.KK tut nawng shaman ya u ga.
- September 18, 2012 9:04 AM
- Anonymous said...
-
JaPan du myu shayi ni hpe grai shakawn ai yaw...JP du myu sha ni gaw laga mungdan du ai myu sha ni hta grau nna kanu mungdan a matu hta n'gun mi alu rai galoi mung lamang galaw taw nga ai hpe mu ai majaw grai arawng la shagrau dat nngai.
- September 18, 2012 9:24 AM
- GuBa said...
-
Nang a Lu $/€/£/¥ 100.00 bang jaw dat na malai..,dai amount hpe a rang galaw let(LOI MI A TEN JAW ,BA HKAM n na)tsi mai galaw dut dat yang.., Grau Lu Jat wa na re..,Nang a rang galaw dat ai gumhpraw amount hpe tsinyam kaw marai 3/4 ram a matu Lu sha Manu Lu Mai na re(ga. Shadawn tsun ai re)Rai Tim ,Bai tam Jat dat ai majaw, tsinyam kaw jai Lang na matu grau lu Jat wa na re.Ya na zawn shamu shamawt lam ni hpe A Ten La let galaw ai gaw kaja ai ngu mu mada n ngai.
- September 18, 2012 9:29 AM
- Anonymous said...
-
jinghpawkasa e. .shiga hpe jaw ai teng ai hpeshe hkapla ranare ngu mu mada ai .
An hte nunum ni ,Numhpung a matu alu tam ai lamang she galaw ga ai. Yawnggaw chyenashut nga sai .
- September 19, 2012 6:59 PM


text:
MYEN HPYEN LA (8) HKRAT
Labels: Jinghpaw Mung Shiga
8 comments:
- Anonymous said...
-
Karai Kasang a chye ju shakawn ga law....
- September 20, 2012 3:42 PM
- Zai Ningjar said...
-
Grai kabu Sai.KIA Hpyen ma,Du ni yawng a n tsa KK tut nawng bau sin makaup maga let awng dang lam ni matut manoi Lu la u ga law.
- September 20, 2012 9:28 PM
- Anonymous said...
-
masat 15 dap dung ni hpe grai shagrau sha a ai yaw..yawng hpe tsaw ra ai,
buga shayi
- September 20, 2012 9:39 PM
- madai chyang ngau said...
-
Good news
- September 20, 2012 9:48 PM
- Anonymous said...
-
An hte Jinghpaw mung kaw myen mang pyi nra ga ai law bai sa hta la u law thein seing eeeeeee
- September 21, 2012 12:52 AM
- Anonymous said...
-
Hpakant kaw na Myen ni yawng hpe gau kau lu jang gaw Miwa ni lung seng ngat ai sha n ga Myen nak ni mung sinnat mari na gumhpraw ngat na re.
- September 21, 2012 2:50 AM
- Anonymous said...
-
KIA share shagan 1 = Myen nak hpyen la 1000 n- gun bung nga ga ai hpe myit dum nga ga. share shagan masha n gun n shayawm ga yaw.KIA ning ni e..
- September 21, 2012 2:55 AM
- Zing Man said...
-
Dai hku yaw jaw ai kaja sai. Bum Sawn post gaw grai ahkyak kaba ai Lai Za hte Pa Jau lapran e re majaw Myen hpe aten na na n mai zing madu shangun ai, dai hpe lawan bai zing madu la lu ra na re. Myu tsaw share ninghkring ni n shayawm ai matut nna yaw mu law.
- September 21, 2012 8:32 AM


text:
NZ du W.P sha ni a tsaw ra myit
NZ du J.W sha ni hta na shawng nnan janmau gup
New Zealand Mungdan Auckalnd Muk Lung hta shanu nga ai Shayi Sumlut Htoi Ja gaw 19.9.2012 ya sha ni Bachelor of Nursing janmau hpe ningtawn ai hte gup lalu sai lam chye lu ai. Shi gaw NZ du Jinghpaw Wunpawng myu sha ni hta na No 1 shawng janmau gup ai shayi sha mung re.Ya na zawn hpaji jan mau hpe ningtawn ai hte hkam la lu ai sha yi sha hpe mung arawng la hkung ga sha grau dat ga ai law.
Hpyen yen tsinyam J.W sha ni a matu alu tam lamang galaw
Hpyen yen tsin yam ni a matu alu tam na
Padang Hkrun Lam laning mi hpring chyeju shakawn
MYIT RA AI LAM HTE AHHKAW AHHKANG
Myen a labau hpe ntsa lam yu ding lik yu yang moi chyeloi nhkoi shan hte a hkaw hkam ni a prat kaw na ya dai ni du hkra gara prat hta rai tim ngwi pyaw sim sa lam hpe nmu lu nga ai.
Shan hte a myit kraw lawang mung dingman ai tengman ai lam hpe nchye hkan ma ai shada ah rawng kashun lahkum kashun ai lam chyu rai ma ai. English colony prat na lawt na matu Japan hpe sa woi wa ai , japan mahtang English hta grau mazut jang English hte bai pawng na japan hpe gasat ai shan hte a mung dan labau ni hta gaw shanhte hkrai shakut ai ma jaw shang lawt lu ai zawn hku na labau hpe magap masu kau ma ai grau na gaw bum nga masha ni a labau ni hpe sha prai kau mayu ma ai.
Ya dai ni na ndai ten hta rai tim shan hte a myit jasat ni gaw magyi magaw rai nga ai , sinna mung dan ni hte nmai pawng jang miwa kaw kap ,miwa hte nau nhtuk wa jang sinna maga de kap rai madu a lagaw madu nlu tsap ai amyu ni rai ma ai.
Anhte N.N laika hpe hti yu ai sha loi K.K gaw Ah braham hpe myu matu jaw na ngu tsun ai sha loi shi hku na chyena shut kau ai hpe mu lu ai ,hpa majaw nga yang shi a madu jan sara madaw asak kaba sai majaw rai nga ai. Dai majaw shing gyim myit hku na sawn la let sara a lashi num (mayam num ) kaw shang let myu matu shakap la ai lam myit sha praw ma ai .Mayam num mung kasha sha ngai ya sai re majaw sara hpe n-gawn n-sawn di wa ai dai majaw sara gaw madu wa a ahkang aya hte sara hpe adip arip di na gau sha praw kau ai. Rai tim K.K a ga ndat gaw shan kaw dik wa sai hte kasha Isak hpe jaw ya sai.
Hpa baw hpe tsun mayu ai ta nga yang K.K gaw shi jaw na ngu tsun da ai hpe anhte shing gyim msha myit hku na madu ra ai hku galaw chye ga ai, de a marang e dai ni Ahbraham a mtu mara rai nga ai Isrial myu sha ni hte shi a mayam num kaw na myu matu ahrab ni gaw dai ni du hkra n-hkrum nra ma ai. Karai kasang gaw shi a myit ra ai lam hta hkan sa na hpe ra sharawng nga ai, raitim anhte shing gyim masha ni madu myit ra ai hku ga law wa ai sha loi mung ahkaw ahkang jaw nga ai rai tim madu kaw na sak jaw kau ra ai lam ni gaw grai law nga ai.
Anhte J.W sha ni mung K.K a chyeju hte sha htum mat maw sai kaw na hkye hkrang la ai hkrum sai, K.K gaw J.W sha ni hpe ndai mung kan kaw na htum mat na hpe nra ai majaw sinna ga na sasana sara ni hpe dat ya sai, anhte Karai a mung ga lu ai ni rai sai ,htung hkring laili laika lu ai ni rai sai ,manu dan tsawm htap la ai lamuga hpe jaw ya sai. Dai ni K.K gaw anhte myusha ni a ntsa shi a yaw shada ai lam nga ai dai majaw mungkan hta masha law dik ai Miwa hte Gala mung lapran kaw anhte hpe shara jaw ya sai .
Ndai zawn re mungdan kaba ni a lapran kaw shi a ninghtoi, mung dan gaw de na matu myit mada nga ai. Dai majaw K.K hpe chye chyang ai English ni gaw 1947 ning ten hta anhte J.W sha ni hpe lak san mung dan jaw na lam tsun sai re. Rai tim dai ten hta na anhte a jiwa ni a myit sawn daw dan shut kau dat ai a marang e dai ni anhte J.W myu sha ni hta sak jaw kau ra ai lam ni grai law mat sai. Karai kasang gaw awmdawm shanglawt jaw na ngu ai hpe anhte amyu ni hku na lata la ai gaw munghpawm hpe lata la kau sai hku re de a akyu gaw dai ni nang ngai yawng mu chye nga chylu rai sai.
Dai ni na ten anhte J.W sha ni a Mung masa hpyen masa ni hpe bai yu ai shaloi K.K gaw anhte myu sha ni hte rau rai nga sai,dai ni shi a nsen hpe chye na ra sai, shi a myit ra ai lam hta chye hkan nang ra sa ga ai.K.K gaw nteng nman ai hte nshawp nkap ai ni kaw na anhte hpe gran la mayu sai anhte hpe lak san shaman chyeju jaw nga sai hpe anhte yawng dum ra sai anhte a nsen langai sha, nsam langai sha rai ra sai anhte myu sha ni myit hkrum ai hte K.K kaw manoi manat let K.K jaw ya ai awmdawm shanglawt ai hkanan mung hpe madu shang sha sawa ga ngu ................
52 Lang na rawt malan masat nhtoi
NZ Du Jinghpaw Wun pawng sha ni kawn 52 lang na rawt malan masat nhtoi hpe wellington ginra hta ngun mi alu rai kabu gara myit ngun hte galaw lu sai .Lamang hpe nawku dawjau ai daw,htung hkring kamanawt ai lam ni hte ga law lu sai.
Madi shadaw ga ai
Wunpawng Mung dan padang hkrunlam hta shang lawm shakut shaja nga ai Myu w.p sha yawng hpan karai chyeju hte ngwi pyaw hkam ja u ga shawng nnan sha kram dat ai. W.P Myu sha ni a rawt malan aten gaw 51 ning tup aten galu wa sai ,dai ni tsa ban 21 majan kasat ai hta an hte myu sha ni kaw grai lak lai ai lam gaw hpan k.k gaw an hte myu sha ni hte rau shang lawm ya ai hpe asan sha nang ngai ta tut mu lu ga ai. k.k an hte hte shang lawm ai lamgaw an hte hpe Mung dan jaw up na a hkyin aten du sai majaw rai nga ai. Dai ni na Wunpawng Mungdan shanglawt asuya a Mungmasa padang hkrun lam hpe aja awa madi sha daw ga ai. W.P Mung dan hpe awmdawm ai shanglawt lu hkra woi awn sa wa na hpe mung myit mada ga ai.
An hte mai gan Mung dan hta du nga ai ni mung Myu hte Mung dan a matu jut mi hku lu garum lawm na matu mungkan a hpaji lam, ja sut gan tam ai lam ni hta shakut shaja nga ga ai. Matut nna W.P mung dan padang hkrunlam a matu an hte New Zealand du Myu W.P shani lu ai atsam hte shang lawm na ga ai.Wunpawng mung dan hpe woi awn nga ai myu tsaw mung tsaw Ning baw Ning la, share shagan yawng hte asak ap nawng ya sai hpu shawng hpu ba share shagan yawng hpe an hte New Zealand kaw shanu nga ai wunpawng myu sha ni kawn hkungga jaw dat ga ai.W.P mung dan hte myu sha ni yawng a n tsa hpan karai lam woi bau sin makap maga u ga law.
Slg.lakang Dau Hkawng
NZKC ( Ning Baw)
Ten du Sai
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Mung maden myen asuya ni gaw anhte a buga de majan bai hpaw gasat wa ai gaw dai ni shata 7 de she rai mat wa sai, Ndai majan gaw galoi mi she zim mat na mung hkrak n chye lu ai. Majan a majaw duhtaw sai hkaw ai lam ni, yak hkak jam jau ai lam ni mung law nga ai, grau na gaw myen asuya hpyen la ni a shaing gyim ahkaw ahkng tawt lai ai lam ni gaw anhte a buga ni hta dik mat sai hku re.
shata 7 laman byin lai wa sai majan ni hpe bai yu yang anhte amyu sha ni a ntsa karai kasang a shaman chye ju ni mau na ram hkam la lu ai hpe mu mada ai. Myen ni mung shahte prat tup gasat wa ai majan ni hta ndai ram hkrat sum ai lam gaw nga na nre ngu kam ai. Bai anhte a shang lawt asuya mung ndai ram awng dang ai lam hpe rai nhkrum yu shi na re ngu kam ai, dai rai yang mahtai gaw hpa rai ta ? Myit hkrum ai lam re ngu mu mada ai.
Moi lai wa sai ten hta KIA / KIO ni shaning na na wa myen hte gasat lai wa sai ,n dai lang na majan ram mung masha ni madi sha daw shang lawm ai lam hpe n mu yu ga ai, dai ni gaw mung chying mung sha wa yawng nji ngu shang lawm ai majaw mau hpa shaman chye ju hpe hkam la lu sai. Ndai lam ni gaw KIO / KIA hte mung shawa gaw dai ni hka hte nga zawn ganawn ai hta sha n-ga woi awn nga ai Ningbaw ni a K.K a ntsa kam sham ai makam hte woi awn ai majaw mung rai nga ai, moi majan kade byin tim kadai wa mi majan dang na matu lusha gam akyu hpyi ai nga mung nna yu ga ai. Anhte a makam masham hte myit hkrum ai a majaw myen ni gaw anhte hpe nhtoi 10 hte sha myit kau na majan gaw shan hte myit ai hte wa shakap shai mat ai majaw ya dai ni gaw shan hte hku na she mung masa bawng ban ga nga ga pru wa ten du sai hku re.
Dai majaw dai ni anhte kaning re mung masa lam hpe tsun jahta na kaning re lam yan de rai wa na ngu ai gaw woi awn nga ai Ning baw ni tau na hkyen lajang da ngut na sai ngu mung kam ai. Myen ni gaw moi moi kaw na teng man ai ni nre hpe anhte labau hta chye chyalu rai sai ,lang hte lang mung hkrum sha yu sai, ya gaw shari mu ram sai anhte grai sadi maja let galaw ra ai. Myen ni a labau hpe yu yang moi English hpe gasat na matu Japan hpe sa pang la ai, Japan hpe bai gasat na matu Englisha hpe bai pang la ai, ngut jang labau kaw gaw shahte she ndan madu zawn nga na bai tsun , Mung dan a teng man ai labau ni hpe sha mat shamyit kau n-na shanhte mye amyu kaba masa hpe hkrang sha paw mat wa ai.
Dai ni na ten hta mung Myen gaw Miwa hpe kam dat Gala hpe pawng dat Amerecan ni hpe lama mi nga masu dat rai na nji ngu rai bu si nga ai, ndai zawn re mung dan kaba ni a lapan kaw mung masa gasup sha bu si nga ai ,gasup shut dat yang mung dan ting zang ayai mat na hpe gaw ndum ma ai kun? Ya ten na Jinghpaw hte myen a mung masa hpe yu yang mung KIO a mung masa gaw ntsa kaw rai nga ai, KIO gaw panglung gasa di hpe manat da ai ,myen gaw shan hte kada ai 2008 ning a gaw da tara hte rai wa mayu ai, kaja wa sha nga yang Myen mung hta rawt malan hpung ni law wa ai a npawt mung dai panglung ga sadi n-grin wa ai a majaw re, dai majaw dai ni mung dai panglung gasa di kaw sha sim sa lam hpe mai lu la na re, Myen ni panglung gasa di gaw prat nrai sai mi nga tim mahtai gaw dai kaw sha dik wa mai nga ai.
Dai majaw anhte wunpawng sha ni a teng man ai mung masa mahtai hpe daw dan hpa ran la na ten gaw dai ni rai sai,woi awn ai ningbaw ni mung ngang grin ai mung masa policy ni hpe tau hkyen da na sai ngu kam ai, anhte mung chying mung shawa ni mung woi awn ai ni a ga hpe madi sha daw hkan sa chye ai mung shawa masha tai ra ga ai, mai gan ga hkan e du hkawm nga ai ni mung madu a mung dan dum nta hpe bai wa gaw gap la na matu jin jin rai nga ra sai. Nang ngai lu ai atsam hte myit hkrum mang rum ai hte jawm shakut wa yang ai hte a awng padang gaw gade ntsan ai kaw rai sai , U lu mahka na hpungkun daw nmai byin ai lam shagu hta myit shing ran mu let rau sha jawm sha kut sa wa ai rai yang gade nna ai aten hta anhte a Sut Ngai Mung hpe madu la lu na gaw gala htum nshut rai sai law.
Yawng a ntsa Karai kasang shaman ya u ga.


text:
Shiga
Amyu bawsang, democracy lam Su Chyi hparan na, Jinghpaw ni myit mada
- Post 16 November 2010
- Last Updated on 01 June 2011
- By KNG
- Hits: 579
November 13 ya, dum nta rim sharen tawn ai kawn lawt pru wa sai hte, Slgj. Su Chyi gaw, “amyusha mahku mara lam hte democracy gawde lam hpe matut galaw sa wa na re lam” tsun shaga wa sai.
Myen-Miwa ga jarit shara mi kaw du nga ai, Matsat-4 (8-8-88) Jinghpaw jawngma ningbaw dingsa Slg. Awng Wa gaw, “Shi lawt wa ai gaw, anhte Myen mung hta democracy lu hkra shamu shamawt lam hta grai manu dan ai re. Bai nna, anhte bawsang amyusha ni hte Myen amyusha ni a lapran bawngban sa wa na lam hta mung, grai lu garum na re,” nga ai.
Ralata poi ngut ai hpang, dai ralata poi hta shanhte hpyen asuya a Pyi HKai Hpyu pati, n tara adang la ai hpang, Su Chyi hpe dat ai raitim, shi lawt wa ai gaw, Myen mungdan ting hta shi a lagaw lahkam ningnan bai lahkam hpang wa lu sai. Bawsang myusha ni yawng a matu mung myit rawt hpa re lam, Myitkyina e daju ai Wunpawng Amyusha Mungbawng Rapdaw (WMR) a komiti malawm Slg. Nsang Tu Awng tsun ai.
Shi bai tsun ai, “Amyu bawsang lam gaw democracy lam re, democracy lam mung amyu bawsang lam re. Democracy lam hte amyu bawsang lam gaw maren sha re majaw, democracy lu yang, amyu bawsang manghkang mung hpara lu na re.”
Democracy ningbaw Su Chyi gaw amyu bawsang ni a ahkaw ahkang lam hte seng nna, lai wa sai 2003 ning hta Duwa Maran Zau Awng hpe ndai zawn hkamdahka jaw wa sai re.
“Ngai mung bawsang myusha ni yawng hpe tinang a asai ashan, kahpu kanau hku sha hkam la ai. Dai majaw, amyu bawsang ni lu ging ai ahkaw ahkang gaw lu na re. Myusha ni yawng rap ra ai hku akyu hkam sha lu na re. Myen mung ting na amyusha ni yawng hpe ngai hta garan gin hka da ai lam n nga ai.”
Shawng na Myen mungmasa ningbaw, hkringmang daju U Nu hte Dukaba Ne Win yan hpe Jinghpaw ni n kam ai majaw, ya mung, “Slgj. Su Chyi gaw Jinghpaw ni mai kam ai Myen ningbaw rai kun?” ngu, Jinghpaw salang ni, Duwa Zau Awng hpe kasa dat dat let san shangun ai shaloi, dai zawn Slgj. Su Chyi sadi ga jaw tsun ai lam re.
Duwa Zau Awng gaw, Slgj. Su Chyi woi awn ai NLD pati a Jinghpaw mungdaw Waimaw mare a Mungshawa datkasa rai nna, ya Amerikan mungdan, Florida mungdaw e shanu nga ai re.
Ndai ten, Myen mung e Nambat 2 Panglung zuphpawg galaw lu hka, amyu bawsang ningbaw ni shakut nga ai hta, dai zuphpawng de Awng San Su Chyi shanglawm ai yang grau awngdang na re lam, jawngma ningbaw Awng Wa tsun ai.
Htai mungdan, Jinghpaw Myushayi Hpung (KWAT) a hpaji jaw, Slgj. Shirley Seng mung, “Anhte masum-brum bawngban jahkrum ai lam shawng galaw nna, simsa lam lu ai hpang, democracy uphkang masa hpe Panglung Ga Sadi hte maren galaw sa ai rai yang, kaja dik rai na re”, nga ningmu tsun ai.
Bai, Malesha na Slg. Nhkum La Seng rai yang, “Anhte bawsang amyusha ni gaw, tinang a lagaw tinang tsap let tinang a lawt lu lam galaw ra na re. Shi lawt wa ai gaw, NLD na matu kaja ai raitim, anhte a matu gaw, shi hpabaw lu galaw ya na ngu ai hta she hkan ai. Nye a tinggyeng ningmu hta, shi hpe anhte nau n myit mada yang kaja na re ngu mu ai.”
Su Chyi gaw, amyu bawsang manghkang hte seng nna, gara hku woi awn hparan sa wa na hte, hpyen asuya a shinggyim ahkaw ahkang tawt lai ai lam ni hpe gara hku hparan sa wa na lam ni, langai mung n tsun shi ai majaw, shawng lam de gara hku galaw sa wa na n chye shi ai lam, London e nga ai Jinghpaw Wunpawng Amyusha Hpung (KNO) a ninggawn amumadu Duwa Mahkaw Hkun Sa tsun ai.
“Ta tut kaw masum-brum bawngban hpawng byin wa jang gaw, bawsang myusha ni a matu myit mada shara byin wa na re. Ndai lam n byin wa jang gaw, hpa tsun na shara n nga sai,” nga nna, mying n tsun mayu ai, Wunpawng Mungdan Shanglawt Hpung (KIO) a ginjaw salang langai, tinggyeng ningmu tsun wa ai.
Mungkan Wunpawng Hpung (UN) mung, Myen mung a masa manghkang hpe, daru magam manat tawn ai hpyen asuya, NLD lawm ai democracy uhpung uhpawng ni hte amyu bawsang ningbaw ni, shanglawm ai “Masum-Brum” bawngban ladat de mungmasa mahtai tam na hpaji jaw ai.


text:
Shiga
Man Jak kaw KIA Dap 34 hte Myen asuya dap, gasat poi byin
- Post 17 July 2012
- Last Updated on 17 July 2012
- By KNG
- Hits: 477
Wunpawng Mungdan Shanglawt Hpyendap (KIA) a Dapba 4 uphkang ginra, Sam mung dingdung daw, Nam San Bum, Man Jak hta KIA dapdung 34 hte Myen asuya pawng hpawm hpyen hpung ni a lapran, daini bat Lahkawng Ya jahpawt hkying 7 kawn hkying 9 laman gasat hkat wa sai lam chye lu ai.
Asuya pawng hpawm dap hta gaw, hka-ma-ya 521, hka-ma-ya 512, hka-la-ya 114, hka-la-ya 116 ni lawm nna, hpyen n-gun 100 jan ai hte KIA dung 34 hte gasat hkat ai hta asuya hpyenla 8 si nna 20 jan hkala hkrum wa sai lam seng ang ai KIA du salang ni tsun ai.
KIA maga na gaw, si hkala hkrum ai lam n nga ai hpe KIA salang langai KNG Jinghpaw Shiga Dap de shateng tsun wa ai.
“Dai shara kaw, KIA mung nga ai, asuya hpyendap ni mung nga ai, lam kaw hkrum nna, gap hkat ai re, si hkrum ai lam n nga ai gaw, tinang a atsam mung rai nga ai, Karai Kasang mung anhte hpe makawp maga ya nga ai, anhte hpe garum nga ai majaw re,” nga shi tsun ai.
Dai zawn sha, dai hpawt jau KIA shawnglam post Bum Sawn Bum kaw mung, Myen asuya hpyendap hte KIA hpyen hpung ni a lapran manit 30 jan gasat hkat wa sai lam chye lu ai.
Ndai gasat ai mabyin hta gaw, lahkawng maga na si, hkala hkrum ai lam hpe tup hkrat n chye lu shi ai lam, Laiza muklum a uphkang salang rai nga ai du kaba Gara Naw Awn kawn tsun ai.
Lahta Sam mung Munggu makau Man Mau kaw mung July 15 ya shani asuya dap-nu (tat-ma) masat 99 hte KIA Dapba 4 ni a lapran gasat hkat wa sai re.
KIA dap nga ai shara shagu hkan Myen asuya hpyendap ni hte majan matut manoi byin nga dingyang re lam, KIO N/T Ninggawn Amumadu-2, Salang kaba Lah Nan tsun ai.
Myen asuya a simsa lam tam hpung kawn, asuya uphkang ai shara, Manmaw hte Muse muklum kaw, simsa lam a matu, kalang bai bawngban jahkrup na matu saw shaga wa sai raitim, KIO kawn asuya uphkang ai shara hta, shaga na n re ngu, ningdang kau sai re.
KIO du kaba ni hte Myen asuya munghpawm simsa lam tam hpung ni kawn, simsa lam hpe gawgap sa wa na hte seng nna, bai hkrum zup bawngban ai lam galaw lu na matu, matut nna, jahkrup nga dingyang rai nga ai.


text:
gu wu dang shan wei yu he bei wu an shi xi bei de tai xing shan shen chu , ju han dan shi 70 gong li , shi yi zuo dao jiao li shi ming shan . shan ding yi tang dai gu bei shang ji zai you “ gu wu dang shan ” zi yang , jing zhuan jia kao zheng ren ding shi jiu wei guo nei dao jiao jie xun zhao de zhu ming de bei fang wu dang shan , qi li shi zao yu guo nei qi ta wu dang shan . gu wu dang shan zi ran feng guang xiu mei , wen wu gu ji zhong duo , shan shi qi te , wu feng xiang wang , ding ding you miao , feng feng cha tian , gan bei fan mao , man shan cong yu . jin ru jing qu , nin ke xian cheng lan che zhi da shan ding , shang miao zhu feng hai ba 1437.7 mi , zhen wu miao jian zai shan ding chu , miao nei gong zhe dao da shen zhen wu da di he tai ji zong shi zhang san feng . bei ding lao ye ding , nan ding nai nai ding , zhong jian you yi tian qiao lian jie . zhi shen shan ding , ji mu yuan wang , bian shan shui yun shui , ru ru xian jing , zhen shi “ shen zai miao zhong zuo , miao zai yun zhong xing ”. you lan wan shan ding , ke shun hua dao xia shan , zai ti wei jing xian ci ji zhong sheng que le xia shan zhi ku . zhu zu zhang san feng gu lian gong chang , si zhou shan xing qian zi bai tai , chu chu xian xian zhe da zi ran de ling qi . zhu ming de you “ yang shan qi guan ”,“ da peng zhan chi ”,“ shen hou xian rui ”,“ mao gong feng ”,“ lu xun feng ”,“ tai ji zhang ” deng , gui fu shen gong , wei miao wei xiao , ling ren jiao jue . xia miao de yao wang miao , bi xia dan jun miao , zhen wu miao , wu bu ti xian zhe wu dang dao jiao he tai ji yang sheng wen hua . guo jia di zhi gong yuan , sen lin gong yuan gu wu dang shan jing qu wei yu han dan shi wu an xi 40 gong li de tai xing shan shen chu , shi shen hua ( bei you ji ) gu shi de fa yuan di , guo nei zhu ming de dao jiao sheng di . gu lao xiu mei de shan chuan , shen qi you jiu de chuan shuo , xiong hun jun xiu de shan shi , yi ji nong hou de wen hua di wen , yue fa zeng jia le gu wu dang shan de shen mi .(原文
)(汉音对照
)(王朝网络 wangchao.net.cn)
gu wu dang shan wei yu he bei wu an shi xi bei de tai xing shan shen chu , ju han dan shi 70 gong li , shi yi zuo dao jiao li shi ming shan . shan ding yi tang dai gu bei shang ji zai you “ gu wu dang shan ” zi yang , jing zhuan jia kao zheng ren ding shi jiu wei guo nei dao jiao jie xun zhao de zhu ming de bei fang wu dang shan , qi li shi zao yu guo nei qi ta wu dang shan . gu wu dang shan zi ran feng guang xiu mei , wen wu gu ji zhong duo , shan shi qi te , wu feng xiang wang , ding ding you miao , feng feng cha tian , gan bei fan mao , man shan cong yu . jin ru jing qu , nin ke xian cheng lan che zhi da shan ding , shang miao zhu feng hai ba 1437.7 mi , zhen wu miao jian zai shan ding chu , miao nei gong zhe dao da shen zhen wu da di he tai ji zong shi zhang san feng . bei ding lao ye ding , nan ding nai nai ding , zhong jian you yi tian qiao lian jie . zhi shen shan ding , ji mu yuan wang , bian shan shui yun shui , ru ru xian jing , zhen shi “ shen zai miao zhong zuo , miao zai yun zhong xing ”. you lan wan shan ding , ke shun hua dao xia shan , zai ti wei jing xian ci ji zhong sheng que le xia shan zhi ku . zhu zu zhang san feng gu lian gong chang , si zhou shan xing qian zi bai tai , chu chu xian xian zhe da zi ran de ling qi . zhu ming de you “ yang shan qi guan ”,“ da peng zhan chi ”,“ shen hou xian rui ”,“ mao gong feng ”,“ lu xun feng ”,“ tai ji zhang ” deng , gui fu shen gong , wei miao wei xiao , ling ren jiao jue . xia miao de yao wang miao , bi xia dan jun miao , zhen wu miao , wu bu ti xian zhe wu dang dao jiao he tai ji yang sheng wen hua . guo jia di zhi gong yuan , sen lin gong yuan gu wu dang shan jing qu wei yu han dan shi wu an xi 40 gong li de tai xing shan shen chu , shi shen hua ( bei you ji ) gu shi de fa yuan di , guo nei zhu ming de dao jiao sheng di . gu lao xiu mei de shan chuan , shen qi you jiu de chuan shuo , xiong hun jun xiu de shan shi , yi ji nong hou de wen hua di wen , yue fa zeng jia le gu wu dang shan de shen mi .
免责声明:本文仅代表作者个人观点,与王朝网络无关.王朝网络登载此文出于传递更多信息之目的,并不意味着赞同其观点或证实其描述,其原创性以及文中陈述文字和内容未经本站证实,对本文以及其中全部或者部分内容,文字的真实性,完整性,及时性本站不作任何保证或承诺,请读者仅作参考,并请自行核实相关内容.


text:
NA LUNG KAW LAKNAK KABA NI HTE GASAT
Labels: Jinghpaw Mung Shiga
25 comments:
- Anonymous said...
-
YESU A MINGNING SANG HTE PADANG DIP LA LU MU GA.AMEN....
- September 19, 2012 5:52 PM
- Anonymous said...
-
Share shagang ni e...
myit shaja nna, gasat let, an hte a mungdan hpe makawp maga ga...
Yawng hpe hkung ga jaw ai....
Awng dang na hpe mung kam ai...
zed
- September 19, 2012 6:24 PM
- Anonymous said...
-
k.k e.. .bausinmakawp maga yarit law. . .amen
- September 19, 2012 6:24 PM
- Anonymous said...
-
Karai Kasang makawp maga let padang dip la u ga law...ngai Hpung up wa hku nn akyu hpyi ya dat n ngai....
- September 19, 2012 6:27 PM
- Anonymous said...
-
k.k. .e..bausinmakawp maga yarit law. ..amen
- September 19, 2012 6:29 PM
- Larin said...
-
Anhte a Awng Padang Yehowa Karai Kasang......
Na a kashu kasha ni hpe tsadan shachyut shakrip na n-gun atsam jaw rit law.... Wunpawng mungdan gaw nang Wa uphkang ai mungdan rai u ga... Amen
- September 19, 2012 6:45 PM
- Anonymous said...
-
Karai Kasang a Mungga hta, "Yehowa nanhte hpang maga gasat ya na ra ai; nanhte gaw, asim sha nga na rai myit dai" nga ai. Dai majaw, ntsang ra na re. Karai Kasang kaw anhte yawng hte kyu hpyi nga ding yang rai ga.
- September 19, 2012 6:54 PM
- Anonymous said...
-
Kk wa e myutsaw hpyen la ni yawng hpe makawp maga la ya rit law. Na a hpung shingkang sha dan shadawng la rit law. amen.
- September 19, 2012 7:31 PM
- Anonymous said...
-
kk shawng lam majan gasat nga ai share shagan yawng hpe tut bau sin makawp maga ya rit ngu akroi anoi wa kaw kyu hpyi ga ai law.tai hpyen ni yawng hta magrau grang ai hpung shingkang atsam marai zai ladat hpe marai hkum ding dek hpe kk a hpung shing kang ka-up ya rit law.kk a hpung shing kang dan hkung shangun rit law Amen.
- September 19, 2012 7:44 PM
- Anonymous said...
-
kk a lamu kasa dap jung nna gasat ya na matu wa kk kaw kyu hpyi ga ai.kk mau hpa magam bungli galaw ya na hpe kam ga ai law.
- September 19, 2012 7:48 PM
- Anonymous said...
-
KK hkum din dek na shut ai mara hpe raw kau ya n na machyu pala yawng hpe koi yan kau let awng dang ai hkun lam de an hte WP myu sha ni hpe woi wa na hpe kam let shawng lam de na myu tsaw share shagan ni yawng hpe atsam jaw ya rit law....
- September 19, 2012 7:55 PM
- Jatawng Naw said...
-
"Amu sha nga mu. Ngai Karai Kasang rai nga ai chye mu", nga ai hte maren lam shagu hta kup kup rai shajin da let, Karai Kasang Wa hta manoi kamhpa nga ga law.
Anhte a kamhpa shara gaw tsawnawng tsawwa up ai Ninggawn tawa Yehowa Karai Kasang nan rai nga ai hpe tut dum nga ga.
- September 19, 2012 8:07 PM
- Anonymous said...
-
Myu tsaw share NING HKRING ni e, MAJAN a MADU KARAI KASANG WA kaw kyu hpyi let nut tik tik di mu,ndai majan grai ahkyak ai,MIWA a GWI THEIN SEIN shi a madu rai nga ai MIWA NINGBAW ni aMAIDANG MATA,na matu miwa mung de sa ai aten rai nga ai,ntara ai ni hpe K.KASANG a HPUNGSHINGKANG hte dang manga, kau nna gaya jahkrum kau saga law. NTSA PYILAN.
- September 19, 2012 8:23 PM
- Anonymous said...
-
YEHOWA KARAI KASANG HPE HKRIT KAMYIN AI myit masin bang da ga,mungkan ga na hpyen hpe hpa nhkrit ra na re,.Padang a madu gaw YEHOWA KARAI KASANG re,,A ga kin sha ni hpe koi yan ga.
- September 19, 2012 9:09 PM
- Muq ningwa said...
-
YEHOWA KARAI KASANG a kashu kasha ni Tsadan a kashu kasha ni hpe hkrit ra ai(sum ra ai) nga....gara chyum lai ka kaw mung n nga ai hku re..KARAI Jaw ai WUNPAWNG MUNGDAN hpe Lata lahpa mi pyi(MYEN SAWA )ni hpe n lu jaw ai..Awng Padang MADU gaw YEHOWA KARAI KASANG re ...dai majaw ANUT ga An hte mung dang di lu ai made Anut nga ga ai...Myutsaw Share shagan ni hpe KARAI KASANG tut bau sin u ga law....AMAEN
- September 19, 2012 10:06 PM
- Aung Myat said...
-
An the myu wunpawng sha ni yawng shawng lam de nga ai share shagan ni a matu galoi mung malap mali nrai hkra kyuhpyi karum nga ga ai. Dai lam hpe malap jang sha sha yang pyi dang dang nga ai law. Karai a share shagan ni awng dang lu na re kam ai.
- September 19, 2012 10:20 PM
- hkunman said...
-
Mungkan Ting Mu mada mu ga...,chye lu mu ga.., MADU YESUHKRISTU HTE YEHOWA GOD Gaw...,htani htana GOD majing rai nga ai lam hpe shadan shaleng ai MAJAN re...,a-mu magam re...,Dai majaw gaw...,Jinghpaw Wunpawng Myusha yawng hte e..., Yupwa, Rawtwa, Dungnga. hkawm sa. hkawm wa. gaja wa Tinang kraw lawang kaw na GOD. kaw tut kyu marawn hpyi jahtau nga ga....,GOD. kaw Kamhpa ai.Kam sham ai.Myit mada ai Myit masin hte....,
- September 19, 2012 11:56 PM
- Anonymous said...
-
Myu hte mung dan a matu shakut shaja nga ai tsaw ra hpu nau ni yawng hpe karai kasang makawp maga nga u ga.Teng man ai karai gaw ga loi mung ding man ai ni hpe makawp maga nga let re..Awng padang lu na re..
- September 20, 2012 4:53 AM
- Anonymous said...
-
God bless Kachin
- September 20, 2012 8:26 AM
- Bum Chya-ngau said...
-
Karai anhte Kachins ngu ai an nau ni hpe shi hpe nambat langai tawn ai, shi hpe nawku ai,shi a arawng hpe sharawt shagrau ai, shi awng sharawng ai sanseng, dinghpring tara rapra ai, tsawra matsan dum karum chye ai hte Hkristu a Kabu Gara shiga sasana amu hpe n-gun jaw, karum ai hte shang lawm n-gun dat ai, Awmdawm Wunpawng Mungdan (The Republic of Wunpawng Kachins) hpe gaw gap na hpe yaw shada ra sharawng nga ai. Ndai Karai anhte hpe myit yaw shada ai lam hpe shawng lam majan gasat poi shang nga ai share ninghkring ni myit hta bang da let majan htim ga. Shaloi Karai a mauhpa atsam n-gun chyeju lawm nna shani shagu padang dip la lu na re. Shani shagu kyu hpyi ya nga nngai.
- September 20, 2012 9:00 AM
- Anonymous said...
-
yesu yu nga ai.
- September 20, 2012 10:13 AM
- Nhkum Seng Hkum said...
-
ngai na mying gaw senghkum da nhkum kasha re, k.k hpe kam ai, wp mungdan shanlawt lu na hpe kam ai, hpa hpe mung makoi magap nga na nre, myu sha ni e hkum hkrit nga nu, k.k rau re.
- September 20, 2012 10:16 AM
- Anonymous said...
-
Karai wa e ..... Anhte wp myu sha ni hpe...bausin makawp makar ya rit....share shagan ni,hpe shaman,ra rit...share shagan,ni gap dat ai pala ni,gaw sen ai myen hpen ni hpe hkra wu ga law...nang,wa,a lamu kasa mung2 sen sen yu n na,share shagan ni hpe makawp makar ra rit....
- September 20, 2012 10:21 AM
- lamungnawnaw said...
-
yawng hte gaw madu hte rau rai nga u ga.an hte hkristu a luksuk ni rai ga ai.
- September 20, 2012 10:53 AM
- Anonymous said...
-
Hpakant hte Pang Wa sha pyi zing la jang gaw Miwa ni Hpaga ga yak na re..Myen ni mung Jinghpaw sak lak nak mari gumhpraw taw wa na re ngu myu tsaw ni yawng hpe nye a ning mu hpe tang madun dat nngai law..
- September 21, 2012 3:00 AM


text:
AUNG SAN SUU KYI HTA KIO/KIA SHE A’HKYAK DIK SAI DA
Labels: Laika Ngau
14 comments:
- Gawgaptu said...
-
Myen a uphkang ai kata kaw naw nga mayu yang gaw myen hte naw bawng ban ga le. Ngai na ning mu gaw gara hku mi yu yu myen hte sha naw ganawn yang gaw myen ni sha anhte hpe upsa na sa re. Mung dan hku sha nshkut woi yang gaw madi shadaw ai lam ni yawm mat wa na shawng lam hpe atsam nmu ai majaw.
- September 18, 2012 10:48 AM
- nawsan said...
-
darumungwai
- September 18, 2012 11:11 AM
- lamungnawnaw said...
-
ngai mung manmar democrecy nga hku gaw n.ra ai n.dai a majaw manang ni hte ga gashai hkat lai wa yu sai.ya na zawn madu yesu a mying ningsang gang manat tawn na an nau ni ja ja tsap nga yang awm dawm ahkaw ahkang lu na re.mung hpawm mug n.ra sai.laga bawsang ni mung hpawm ra yang dai na zawn gaw majoi n.yu taw na re.machye machyang gaw,shinggyim masha ni tam la yak ai.kk kaw sha tam la lu ai.an hte mung dan hta annau ni kaning rai n.tsap lu na rai.YEHOWA nga ai.
- September 18, 2012 11:29 AM
- AWM DAWM MUNG DAN said...
-
ngai tsun mayu ai gaw dai ni w.p myu sha ni rawt malan ai gaw AWM DAWM MUNG DAN a matu she re.MUNG HPAWM MYEN MUNG DAN a matu n re.rai yang dai ni UNFC a yaw shada ai lam gaw hpa ta?dai UNFC kaw lawm ai laga amyu baw sang ni gaw MUNG HPAWM MUNG DAN (FEDERAL)hpe she sinat pala langai mung n shale,sinat mahku n sen langai mi mung n sha ngoi ti myen hte gap hkat jahkring n na marawn nga ma a.dai ni K.I.O hte MYEN sawa ni hpe she gap hkat jahkring sim sa lam tam n na myu baw sang yawng lawm ai PANG LONG zawn re ai zup hpawng galaw ra ai nga marawn nga ma ai.UNFC a yaw shada ai mung masa hte K.I.O a yaw shada ai mung masa bung ai kun?ngai mu ai hku tsun ga nga yang galaw sa wa ai mung masa n bung hkat ai dai UNFC upung hte K.I.O gaw rau ta gin dun n mai nga ai.hpyen masa,mung masa,myit masa,sut masa hpa lam hta mung shai nga ai.UWSA amyu hte gaw hpyen masa hku mai ganawn ai.an hte w.p myu sha ni AWM DAWM MUNG DAN de rawt ai lam hta pat shing dang nga ai kaw UNFC uhpung mung lawm nga ai re...
- September 18, 2012 11:54 AM
- Anonymous said...
-
Ah Hkyak la nna shaga mayu ai...,
1. Ngai na ming mu gaw, Kachin Independence State ngu ai maga de she shakut byin shangun mayu ai.
2. Rai tim, short term plan ni long term plan ni hte sa ra ai baw re...
3. Hpyen gasat poi n kau mi hta Awng dang ai majaw ngu ai hta n mai myit nga ai.
4. Ya gaw an hte ni gaw, ning hkap majan sha galaw nga ai.
5. Myitkyi, Wai Maw, Man Maw ni hpe an the ni zing la lu na n jin shi nga ai [ ngai shut yang shut na ]
6. Dai majaw Sep kawp Awng dawm [ totally independence ] lu na matu gaw, a ten la nna, hkyen ra ai, Myen ni hta n bungli 50 lu jang gaw an hte hta mung dai daram mi n lu ti mung 30 daram gaw lu ra ai (eg, laga ni grai naw nga ai).
7. Dai hta grau ahkyak ai gaw, an hte a majan gaw, mung shawa yawng lawm ai majan rai ra na re... [ Ma kaji, gum gai ding la, hpung sara ,kani ya, tsa ya, shawa num, ] yawng myit hkut hkut nai nai, mung dan n lu n mai nga sai ngu chye na jang gaw, lak ni mi n kaba tim, mai na re.
8. Dai majaw ya ten gaw, mung masa kasup ra ai a ten re, Myen ni Awng San kaw hte 8888 hpe gasup ai hpa, anhte ni mung Myen ni lang nna kasup ra ai... Myen ni shaga ai de [ gara kaw rai tim sa nna, ya KIO/KIA jum da ai policy ] hpe sha tsun tik tik di ga.... Ah hkyak ai gaw, Medai hpe lang kau ra ai, Shan hte n lu hkap la jang shan hte a mara tai na sha re, dai hta an hte ni gaw mung kan hpe ndai masa lang nga ai hpe grau chye wa na [ dai gaw, kalang mi kahtam jang mali daram di ai masa re ] [ Ngai hku nna gaw, gwi gwi hte Nay Pyi Daw sa nna kasup ra ai ngu mu mada ai ].
9. Myen mung kata kaw Federal hku shawng nga nna, long term plan hku nna ( aten du jang, dai laman anhte ni human resource, Military resource ni hkyne ngut jang gaw) Independence hpe la ra ai, masa gaw, Power Balance byin ra ai. Dai shaloi shanhte n jaw jang , myit n hkrum jang an hte a resources ni hte Gasat la nna, KACHIN COUNTRY ngu hpe shamying lu hkra galaw ra ai baw re ngu kam n ngai.
EG. [ long term planning n kau mi ]
Anhte Human Resources hpe shalat ra ai hta
EG.. Political Science maga de 10 +,
Lawyer maga de 10 +
N bung li gawt ai maga de 100 +
Nucler lak nat galaw ai maga de 100 +
lak nak kaba [ n bungli hpe Auto gap ai hpaji maga de.., ]
Laga hpaji myu sumhpa.... maga de ma shalat ra ai .....
Dai hku nna, masa hkum tsup hkra naw galaw hkyen sa wa nna she lani mi gaw,,, shanglawt teng sha lu na re ngu
tsun n gun jaw dat n ngai .
zed
4. WP myu sha yang hpe organize galaw ra ai [ Lawng Waw, Lachid, Zaiwa, Rawang, Lisu, Sam ] ndai hpe mung aten la nna, trust building galaw ra na re
- September 18, 2012 2:58 PM
- Wunpawng Brang said...
-
Thein Sein mung Myen, Aung San Suu Kyi mung Myen, Min Ko Naing mung Myen, Awng Min mung Myen, Shwe Man mung Myen, yawng ni gaw Myen amyu sha re. Ndai nig aw ya ten mung myu sha ni a lapran hta loi mi mying pru, masu nga ai ni re. Gara Myen hpe mung nmai kam ai. An nau nig aw gara Myen hpe mung nmai kam ai.
Dai majaw Zed tsun ai hpe ngai mung madi shadaw ai. Nay Pyi Taw kaw hpa majaw KIO/KIA ni nsa bawng ban na. Hpa majaw KIO/KIA gaw dai hpe nhkap la a ta? Ga san san mayu ai. Lam langai sha sadi ra ai gaw sim lam (Security) sha re. KIO/KIA gaw mung masa gasup ra ai ten re. Nay Pyi Taw sa nna KIO/KIA hku nna Wunpawng amyu ni a nsen hpe Myen mung sha nrai mungkan de kalang bai ndau dat mai ai ahkaw ahkang ginjang langai hku re ngu mu mada ai. Lawu ga de na Myen law malawng gaw KIO/KIA ngu ai hpe nmu yu ma ai. Masha shazai sha shadu na ma ai, nrung tu ai mung shadu na ma ai, masha shan sha ai mung shadu nga na ma ai. Dai majaw Nay Pyi Taw sa nna mung shawa hte hkrum lu na matu jahkrup ra ai, Myen mung kaw nga ai maigan diplomat ni, UN agencies ni, INGO, Civil society, politician ni, technician, makam masham hpung hpan hkum ni yawng hte hkrum lu na matu jahkrup la ra ai. Ndai ni hte hkrum ai shaloi KIO/KIA a road map, mung masa stand, yaw shada ai lam ni hpe sang lang dan ra ai. Hpa majaw ndai majan byin ai lam tsun sang lang dan ra ai.
Moi gaw KIO/KIA gaw mung masa jahta ga, jahkrup hkat ga nga tsun ai wa ya gaw gara kaw rai yang gaw nkam sa ai, gara kaw she jahta ga nga ning dang taw ai gaw mung masa hku gaw nau njaw ai ngu ngai mu mada ai.
KIO/KIA a ra sharawng ai lam, anhte KIO/KIA a atsang gaw bawng ban shara, simsa lam jahta na shara sha ra sharawng ai madang sha rai sai i? Mung masa njahta na masai i? Bawng ban na shara pyi nmai hkrum ai uhpung lahkawng simsa lam jahta ga nga ai gaw mani hpa rai nga ai. Ntsun taw ai mahtang grau kaja na re ngu mu mada ai. Kaga strategy mahtang galai ai baw i? Myit yu mai ai lam rai nga ai.
Bawng ban na shara pyi nmai hkrum jang gaw hkrum ga, ra ga , jahta ga, tsun ga, federal mungdan gaw gap ga, union galaw ga nga ai gaw alaga sha rai nga ai. Aten jahtum sha re. Miwa mung Shweli kaw mi bawng ban tim, bawngban jahta ngut ai hte ndau laika (statement) sha jawm shapraw nna shangut jang gaw lachyum npru ai. Kade lang hkrum tim “alut tabaw” informal sha tsun taw nga ai gaw hpa lachyum ta? Mung masha ni grai na mau nga ga ai.
Simsa lam jahta na shara lata ai kaw sha ningdang nga yang gaw KIO/KIA gaw bawngban na nmyit ma ai ngu tsun hkrum jang gaw mung masa hkrat sum ai lam sha re ngu mu mada ai.
Ning dang shalai kau na mung tsang ai majaw shadum ai lam re.
Ningbaw ni myit yu na matu!
- September 18, 2012 6:48 PM
- Anonymous said...
-
KIO/KIA ni 2015 ning na ra lata poi hpe mi a la nga, myit mada nga ma ai kun lu. Aung San Suu Kyi ra lata poi dnag jang gaw amyu kaji ni a matu myi myit ya kun ngu kam shut na lu.
Aung San kaw a mung masa ning shawng jaw ai gaw national reconciliation sha re. Amyu baw sang sha yawng hte equality, equity nga galoi ntsun ai hpe dum ga lu. Ya myen amyu shada da gaw ram daw atsang langai kaw du taw manu ai re. Myen amyu shada reconciliation byin na matu gaw nau n-yak na ma ai. E.g Maigan kaw hpaw shabawn da ai NCGUB asuya dawm kau sai. Myen sawa asuya a awng dang ai lam sha re. Myen shada da gaw dai hku byin wa na gaw gade n-yak ai. Yaw shada ai pan dung bung jang jahkring mi laman mai jahkrup hkat na ma ai. Htawng masha shapraw ya na hpyi jang shapraw dat rai nga ma ai. Asuya a matu gaw grau pyi hkamsa, grau pyi kabu, htawng masha ni hpe lit la nra jang grau pyi jaw dum na ma ai.
2015 ning na ra lata poi hpe lama myit mada nga jang gaw grau pyi sawng wa na tai ai.
WP
- September 18, 2012 7:02 PM
- Anonymous said...
-
Myen amyu sha ni simsa lam lu na matu mung, Mung hpawm ajet byin wa na matu mung, mungdan ting prat tup simsa mat wa na matu mung KIA/KIO hte JW myu sha ni a lata hta sha nga ai...KK wa gaw dai hku lajang da sai.
bumtsit
- September 18, 2012 7:23 PM
- padang yesu said...
-
DAI 2 YEN HPE NMAI KAM AI.Aung San Suu Kyi,anhte Taiyinta ni hpa hpe ra sharawng aung nga ai shi chye chyalu lu re,loi2 sha shi galaw na nre.shi madaw she apup anoi myit bung ai shada sha tsaw hkat nga ma ai.myen wa she sut madu zawn2 mungkan kaw shakawng da,shanhte myit ai hku nrai mat wa yang myi man gara kaw nhpaw rai mat na hkrit she nrau,dai majaw gaya nshawp aw de masu nangde masu b l galaw nga ai re.Aung San Suu Kyi,Shi kraw hta teng sha rawng nga ai,ga si shi nshaga sha praw ai she rai sai,shaga shapraw na gasi gaw,Nan hte TAIYINTA ni tatu lagaw tu yawng hkum tsup sai ,ya up nga ai myen ningbaw ni hta nan hte grau chye sai,dai majaw tawk hprut daw dan la mu,chyalu re.DAW DAN GWI RA SAI.W P MYU SHA NI MYIT RA NA GAW,K K KAW NA DU SHANG WA SHINGRAN TA TUT HKRANG SHA PRAW GA.
- September 18, 2012 8:59 PM
- Anonymous said...
-
Myen mung sim sa nna tara rap ra ai mungdan byin wa na matu gaw uniform galai kau nna hpyen ladat hku MYEN MUNG hpe ya uphkang nga aiTHEIN SEIN asuya grau madung na re.HPAmajaw nga yang,tara ai hpe nra,shanhte ra ai hku sha ANHTe AMYU KAJI ni hpe dip sha mayu ai myit masin rawng taw nga ai, dai majaw NAYPYIDAW kaw mi sa hkrum tim, tsaw myit madung hte sha ga ai lam nrai nga ai hpe ANAU ni dum ra ai, shan hte hku nna she, maren mara ahkaw ahkang nkam jaw ai majaw, dai ni AN NAU ni hpe wa htim gasat nga ai gaw anhte yawng mu chye nga ga ai.Lahta de na HPUNAU ni tsun ai hte maren, MAJORITY POWER hte du na ra ai ra lata poi ni hta shadang la na masing gaw, lai wa sai GAP HKAT JAHKRING ai 17 ning laman e, MYEN amyu lawu tsang madang ,ankyi angaw re ai ni hpe anhte a MUNGDAW DE law law gawt sha lun tawn da sai re.NDAI MASING hpe tatut galaw sa wa na matu, dai AUNG SAN SUU KYI hte THEIN SEIN ni myit hkrum da sai lam adan aleng rai nga sai hpe ANHPU AN NAU ni dum hprang sadi nga ga law. WADI.
- September 18, 2012 8:59 PM
- Jatawng Naw said...
-
Federal Union hpe kaja myit mada ai rai yang gaw Federal Army hpe dai ni nan hpaw ningshawng hpang ra sai. Federal Army hpaw hpang na matu mung Hpakant hpe ningpawt shatai nna hpaw ninghtan dat yang mai byin ai hpe maram lu ai hku re. Dapba 4 ginra hpe mung n gun shaja jat, hpyen mahkawng kahkyin jat yang grai awngdang wa na masa nga ai. Anhte KIO hte Sam ni, Balawng ni Naga hkang ni,Wa ni hkawm kahkyin dat yang grai n gun ja ai Federal Army tai wa na re.
Anhte KIO/A ni woi hpang ai Federal Army n gun ja wa yang kaga rawtmalan bawsang ni mung shanglawm wa na re. Dai ten hta gaw Anhte ethics myu ni hpabaw lam/ garahku byin mayu ai mung mai jahta na sai. Myen hte rau Federal mayu tim mai ai (sh) Anhte ethics myubawsang ni hkrai Federal mungdan san tai mayu tim mai na sai. Dai majaw ya ten ra ahkyak dik gaw Federal Army hpaw ninghtan hpang dat na gaw ahkyak dik re, ngu maram lu ai re law.
Karai Kasang Wa kaw na ngwipyaw rapra ai chyeju hte shanglawt ai ahkaw ahkang anhte Shapawng Yaw myusha ni yawng a ntsa jaw ya u ga law.. Amen.
- September 18, 2012 9:05 PM
- Anonymous said...
-
HKAU NAW, WA ni shahte a KAWA DI MIWA ni a ga madat nga ai rai yang MYEN a ga madat ai hte maren rai mat ai majaw FEDERAL ARMY hta nshang lawm na ma ai.
- September 18, 2012 11:02 PM
- Anonymous said...
-
Ne pyi daw de sa sup hpawng galaw na matu shim lam yak na re.zup hpawng shaga la nna yaw kau yang kaning di na .Tsang ra ai lam ni nga ai majaw shara lata ai sha rai na re.Tsang mung tsang ra na re.Myen gaw galoi mung n mai kam ai.
- September 20, 2012 10:28 AM
- Anonymous said...
-
Myen ni masu ai shaning 60 jan mat wa sai i
- September 23, 2012 5:59 PM


text:
2012 ning February 14 ya
Ndai laika hpe ngai dinghkrai mu mada ai hte maren, ka
nhtawm blog kaw mara ai re.
Hkahpawk Camp (Sumla: Nbwi SAM)
Jinghpaw Wunpawng Gumrawng Gumtsa Mungdan a Hpyen Du shalat
jawng hpe 2005 ning kaw nna hpaw hpang wa ai lam chye lu ai. 2005 ning masat
yan (1) kaw na, daini masat yan (5) du hkra rai sai re.
Hpyen Du shalat jawng hpe Woi Chyai bum ntsa hta gawde da
ai.
Ndai lang hta Hpyen Du shalat jawng kaw amyu shayi ni mung sharing hkam la
hkyen ai lam chye lu ai.
Ya aten hta, Hpyen Du shalat jawng kaw laika dum grak lagra
n nga shi ai re. Ya aten hta, Laika dum hkrak hkrak re ai nga ra sai raitim, Laika buk ni mahkawng da magang let, laika dum nta hkrak hkrak
galaw na shajin nga ai lam mung matut chye lu ai.
Mawhke hka (Sumla: Nbwi SAM)
Manang ni e,
Mungkan hta hpyen dap kaw na woi awn let, hpyen du ni woi
awn let mungdan hpe sha-ngang shaking gawgap sa ai lam ni nga ai zawn, mungdan
hpe hten bya zang ayai hkra galaw sa ai lam ni mung nga ai.
Mungdan hpe hten bya zang ayai dip up ai lai ladat ni galaw
ai ga shadawn hpe, Munghpawm Myen mungdan hpe yu maram nhtawm chye lu ai.
Manang ni e,
Mungdan shagu hta Hpyen dap ngu ai Institution gaw ngam da n
mai ai, grai ahkyak ai, sha-ngang shakang ra ai re. Hpyen la, Hpye Du ni yawng
shi a dinghkrai machye machyang grau hpring magang, shi a matu, shi dinghku a
matu, Amyu, Mungdan hta rawt jat, mai kaja ai lam ni grau byin pru wa na re
ngu, mu mada ai.
Ndai shingran hpe marit ai.
Hpyen Du ngu ai gaw Awn ai atsang hta tsap wa ra ai hta
n-ga, shi a magam lit rai nga ai, Amyu, Mungdan hpe makawp maga let, anhte a
shinggyim wuhpawng a ngang kang ai lam de sa ai hta daw chyen mi shanglawm ra
nga ai re.
Asak apnawng mat ai ni a matu masat dingsat (Sumla: Nbwi SAM)
Manang ni e,
2006 ning hta, Hpyen Du shalat jawng lung nga ai manang
langai hpe laika buk langai shagun ya ga ai. Shi bai shana wa ai lam gaw; dai
laika buk du ai hte marai 7 ram jawm kashun ai majaw, galoi je mat ai. Shi pyi
kalang ta n lu hti ai. (5) ya la nna she hti ra mat ai lam shana wa ai.
Jinghpaw Wunpawng Mungdan a Hpyen Dap ni hte Hpyen Du shalat
jawng ma ni, sharing sara ni …
Laika kut nga ma ai.
Laika kut ai ngu ai gaw kani/ya-hpyen kut zawn sha hkam sha
yak ai.
Grau nna gaw hpyen hte seng ai laika buk ni, zai ladat hte
seng ai laika buk ni, sut masa, mung masa hte seng ai laika buk ni madi shadaw
lu hkra shakut sa wa na matu saw lajin mayu ai.
Ya hkyak hkyak gaw, English laika hte sha ka da ai laika buk
ni hpe yawng lu hti na matu n jin shi na re majaw, Myen laika, Jinghpaw laika
hte ka da ai laika buk ni she grau manu na re.
Manang ni e,
Anhte gaw tinang a Hpyen Du shalat jawng hpe West Point hpyen dakkasu
zawn shingran ga ai rai yang, lai di ra ai aten, mahkrum madup
law law re.
Hpyen Du Shalat Jawng (Sumla: Nbwi SAM)
Manang ni e,
Anhte a Hpyen dap, Hpyen Du shalat jawng hte sharin sara ni
laika kut nga ai hpe hparan lawm ga!
Anhte a Hpyen dap, Hpyen magam gun ai ni yawng a machye
machyang htau li htau la grau jat wa hkra, madi shadaw garum ga!
Daini, hpawtni, htawm hpang, prat dingsa Karai jaw da ai
anhte a Mungdan hpe makawp ai bunghku hpe grau ngang-kang hkra gawde ga!!!
Nlung bunghku mung shachyaw ga!
Makam bunghku mung grin u ga!
Hpaji bunghku mung ngang kang u ga!
Dinghkrai ladat hte
mung laika buk ni garum ga.
Gara mungdan kaw na raitim, Laika buk,
Alu gumhpraw jaw garum mayu ai ni nga yang nbwisam@yahoo.com
de matut mahkai mai ai.
Lit ang ai ni hpe matut mahkai, shalai jaw nhtawm, nau nna ai aten hta, alu jaw
ai ni hte hkap la ai ni ading tawk matut mahkai lu na mahkrun (panel) hpaw lu
hkra lajang la ga.
Nbwi SAM


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Saturday, July 24, 2010
AGU NGU RIT YAW, HKRI...
Sinna mung na masha ni shada hrum yang du hkra ladaw gara hku rai nga ai hpe san nna "How do you like the weather?" ngu shachyen shaga ma ai. miwa amyu masha ni hkrum hkat yang hpaga yum ga lam hkrak nga a ni?ga nna shaga jahta chye ma ai. Myen amyu masha ni manag shada hkrum hkat yang,"Shat sha ngut sani? Hpa baw shat mai sha myit ni?" nga nna sna hkatma ai. Rai tim shanhte gaw amyu lakung ngu ai mi n nga ai majaw nnan hkrum hkat yang "Na mying hpa rai ta? Gara buga na rai nni? Be-Za-Ti-Le? nga nna shachyen shaga chye ma ai. Buga bung ai kaw na rai yang hpa n chye n daw hkat tim jinghku majing zawn nawn ma ai. Jinghpaw Wunpawng sha ni shada hkrum hkat yang,Ma kade lu sani?" nga nna san hkat ma ai. Shawng nnan hkrum hkat yang gaw, "Hkau gaw kadai kasha rai nni?" numsha hpe rai yang,"Hkri gaw kadai kasha rai nni?" ngu san nna daw ang ai hku bai shachyen shaga chye ma ai.
Moi shawng de dakkasu jawngma ni a magazine langai mi hta lawu ga de jawng lung ai Jinghpaw shabrang langai mi hte Jinghpaw numsha langai mi hkrum ai shaloi shabrang wa gaw numsha hpe shachyen dat yu yang Maran num a kasha re ai chye jang,"Na nu mung Maran, Nye nu mung Maran nga yang gaw, an nau she daw nga ai, Agu ngu shaga rit yaw, Hkri," nga nna shachyen shaga ai hpe hti hkrup yu nngai. Ya prat anhte Jinghpaw Wunpawng ramma shayi shadang sha ni masah mayu ni a lapran e nga nna hpaji sharin, kan bau amu bungli galaw, kanawn mazum sa wa ai majaw tinang a amyu htung hking shachyen shaga lam hpe n chye mat wa ai lam shadum ai rai nga ai. Dai hku byin nga ai hpe kaning di nna sharai na ngu mung hpaji jaw ra nhten.
Shan hpraw sasana sara langai mi Jinghpaw Wunpawng sha ni a shachyen shaga ai lam hpe n chye ai majaw,"Nanhte Jinghpaw ni gaw tinang a kasha daram re ai wa hpe aji ngu shaga ai gaw gara hku ta?" nga nna san ai da. Lashio mare kaw Jinghpaw sara kaba langai mi a nta e sara kaba a kashu daram re ai jinghku kasha la sha ma langai mi sa nga lawm nna jawng lung nga ai. Anhte gaw sara kaba hpe grai hkungga la ra let shaga nga yang dai la sha ma gaw sara kaba hpe "Eh, shu, eh shu," nga nna shaga nga ai hpe dum nngai.
Myen amyu masha ni gaw tinang amyu hte tsan ai tsasam ni hpe gaw kawa daram re ai wa hpe abba, kanu daram re ai wa hpe ame, kahpu daram re ai wa hpe ako, kana daram re ai num hpe ama , knau numsha daram re ai kajan kasha ni hpe nyi ma,kamoi daram re ai wa hpe adaw, kashu daram re ai wa hpe nga mye, kanu hta kaji ai la ni hpe ulay, kasha daram re ai ni hpe tha lay (shadang sha), thami lay(shayi numsha) nga nna shaga chye ma ai. Dai majaw Jinghpaw num la ai Myen la ni gaw katsa hpe Awa, ngu shaga nna, kani hpe Anu, ngu shaga ma ai. Rung langai mi hta marai langai mi Uncle nga jang rung ting na ramma ni yawng gaw dai wa hpe uncle ngu shaga ma ai. Hpawmi langai mi rai yang mung yawng a auntie rai wa sai da. Kala amyu ni mung dai hku shachyen shaga ai hpe mu mada ga ai. English, American sinna masha ni gaw tinang a kawa n rai yang Daddy(Awa)ngu n shaga ma ai. Tinang a kanu n re ai num hpe mummy(Anu) ngu n shaga ma ai.Tinang a kamoi n re ai num hpawmi hpe Auntie(Amoi) ngu n shaga ma ai.
Jinghpaw Wunpawng sha ni shada daw hkat ai lam hta mayu dama, lawu lahta kahpu kanau hta hkan nna shachyen shaga ai lam amyu myu nga ai. Kwa a kawa hpe Aji shing n rai Jidwi(Manmaw de na ni Dwi la), kawa a kanu hpe Atwi(Manmaw de na ni Dwi num), nga shaga ma ai. Kanu a kawa hpe ajum shing n rai Achyum(Manmaw ga na ni Hkai la), kanu a kanu hpe Atwi(Manmaw ga na ni Hkai num) ngu shaga ma ai.
Dai hta kaga tinang a mayu a mayu gaw yu ji rai nga ai majaw, asak kaji tim asak kaba tim la ni hpe aji, ajum ngu shga nna, num ni hpe rai jang Atwi ngu shaga ma ai. Dai majaw tinang hta grai kaji ai ni hpe ajum ngu nna hkungga la ra shaga ai rai nga ai. Dama a dama hpe gaw asak kaji tim kaba tim, Shu ngu shaga ai rai nga ai. Dai hta n-ga, Ma Gam a amyu lakung ni gaw shawng dinghku de ai majaw, Ma Gam a kashu ni hte kanau hpungdim a kasha ni gaw asak nau n shai hkat ai sha kaba wa ma ai. Kalang lang Ma Gam a kashu mahtang asak grau kaba nna Ma Yaw a kasha mahtang asak grau kaji tim, Ma Yaw a kasha gaw Ma Gam a kashu hpe Sha ngu shaga ra ai. Dai gaw ban kaji kaba hta hkan nna shaga ai majaw rai nga ai. Num sha ni maga de na mung tinang a madu wa a kahpu hpe mung Gu ngu shaga nna, tinang a madu wa a kawa hpe mung Gu ngu shaga ai. Tinang a madu wa a kanau la sha hpe Rat ngu shaga nna, tinang a madu wa a kanu hpe Moi ngu shaga nna, madu wa a kana, kajan ni hpe Ning sha ngu ma ai.
Jinghpaw Wunpawng sha ni a daw hkat ai lam gaw kawa maga na amyu hkan nna kahpu kanau nga ai zawn, num la num ya lam a majaw mayu amyu bung ai la hkrup nna num hpang hpu wa ni mung nga nga ma ai. Dai num hpang hpu wa ni gaw kahpau kanau hku sha shaga hkat ma ai.
Ga shadawn, Maran htinggaw mi na sha Maran Kaw hpe Lahtaw Gam la nna, Maran Lu hpe Lahpai Naw la yang Lahtaw Gam hte Lahpai Naw gaw Maran num garai n la yang mayu dama kahkau rai tim, Maran num la hkrum ai shani kaw na shan hpu shan nau tai wa sai. Shan a kasha ni rai nga ai Lahtaw kasha ni hte Lahpai kasha ni mung kahpu kanau daw nna, la hkat ya hkat ai lam n galaw ma ai. Rai tim, kaga Lahtaw nta na ni hte, kaga Lahpai nta na ni gaw ding yang mayu dama ngu shaga nna la hkat ya hkat ma ai. Dai majaw Maran num lahkawng a kasha yan rai tim dai Maran num yan kanau kana chyaw chyaw n rai yang Maran num shagu a kasha ni kahpu kanau n rai ma ai. Kawa maga hku sha shachye shaga ra ai. La sha ni hku nna tinang a dama ni a shayi sha ni hpe kahkri daw ma ai. Numsha ni mung tinang a kanu a kahpu kanau ni a shadang sha ni hpe katsa daw ai majaw tsa ba, tsa Bawk, tsa Doi, Tsa Dim ngu shaga ma ai. Tinang a dama kasha kahkri num garai n wa ai mahkawn ten hta Hkri ngu shaga tim, dai dama kasha kahkri num sha hpe tnang amayu kahkau wa hkung ran la ai shaloi mayu gumgai wa tai mat ai majaw Jinghpaw ga hta kahkri gaw kani ngu shamying tsun ma ai. Dai majaw tsaw ra tsaba ngu ai mahkawn mangoi ni gaw Jinghpaw htunghking shachye shaga lam hte nhtan shai aikaya kahpa sumtsaw sumra mahkawn rai nga ai. Rai tim, ram prat na byin chye ai hte maren kahkri katsa jahka kau n mai nna dinghku de wa na rai yang yu htang ja ngu ai bang nna mayu gaw dama nhtang tai, dama gaw mayu nhtang tai re ai htung mung nga nga mali ai. Dai zawn rai mayu dama daw hkat wa ai dinghku na aru arat ni hpe galoi mung hkum garan nna shachyen shaga ma ai. Kaga kahpu kanau, lawu lahta na htinggaw ni gaw mi na hte maren sha mayu dama ding yang daw hkrat wa ai rai nga ai.
Ya na Jinghpaw Wunpawng shayi shadang sha ni hpe ndai tsawm htap la ai Wunpawng htunghking shachyen shaga lam hpe sharin ya ai lam galaw ra sai. Maru(LhaoVo) ga Maru(LhaoVo) htung hking atsawm n chye mat sai Maru(LhaoVo) lakung ni hpe Maru Tangbau ngu ai rai nga ai.
Jinghpaw ga Jinghpaw htung hking n chye mat sai ni hpe kaning ngu na kun? Shachye shaga lai masa hpe ka sahleng ai laika buk kaji(booklet) langai mi shapraw ra sai. Dai laika a shawng na daw hta mayu dama, kahpu kanau shachye shaga ai lam hpe sang lang dan nna, hpang na daw hta gaw Jinghpaw Wunpawng amyu lakung hpabaw gaw hpabaw re ai ngu ai hpe ka matsing da na rai nga ai. Ga shadawn, Lachid hku Mangshang ngu ai gaw Jinghpaw hku nna Nshang Ran(Maran), Ngochang hku Lakuk ngu ai lakung gaw Jinghpw hku Lahtaw, Maru(LhaoVo) hku Jumhpauk ngu ai gaw Jinghpw hku Labang, Rawang hku hpa baw rai yang Jinghpaw hku kaning ngu na, ngu ai hpe tsun mayu ai. Daw masum ngu na hta gaw, Marip akung a npu e Marip htinggaw mying yawng hpe ABCD hku alphabetical order ka matsing jhkrat da ya na rai nga ai. Lahtaw amyu lakung a npu e mung Lahtaw hte seng ai htinggaw mying yawng hpe ka jahkrat da ya na rai nga ai. Shaloi ramma ni gaw tinang gara lakung hta lawm ai, manang wa gara lakung hta lawm ai. gra hku daw hkatna, gara hku shachyen shaga na ngu ai hpe aloi sha chye la lu na rai nga ai. Hpaji chye ai ni hpaji daw, gumhpraw lu ai ni gunhpraw shaw rai jawm shakut yang n byin mai na lam n nga ai.


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Saturday, July 24, 2010
MAGRI DAZIK, GUMHPRAW DAZIK, JA DAZIK
Ginsup shingjawng poi ni hta nambat masum lu ai ni hpe Magri dazik, nambat lahkawng lu ai ni hpe Gumhpraw dazik, nambat langai lu ai ni hpe Ja dazik shagrau chye ma ai. Dai kumhpa ni hta kaga compensation prize ngu ai myit shapyaw kumhpa, zwe su ngu ai hpang jahtum pandung shang ai kumhpa, hte lagaw din (soccer) ginsup poi ni hta san seng dik kumhhpa ngu nna kumhpa amyu myu naw shagrau ma ai. 1988 ning Korea mare e 24 lang ngu na mungkan Olympic ginsup shingjawng poi hta Surinam ngu ai zunlawng mungdan kaji langai mi kaw na kagat shingjawng ninghkrin masha langai mi sha sa du ai. Nambt langai lu ai majaw Ja dazik hpai nna wa mat ai. Shi a mungdan du yang Surinam mungdan hkawhkam wa kabu gara hkalum poi galaw nna bai hkap shagrau ya ai.
Ya prat na hku nga yang Gumhpraw sen tsa lam (sen100-900 lapran) lu ai wa hpe gaw magri dazik, gumhpraw sen hkying lam (sen 1000-9000 lapran) lu ai wa hpe gumhpraw dazik, gumhpraw sen mun lam (sen 10,000 a lahta de) lu ai wa hpe Ja dazik madu sut du ngu shamying ging nga ai. Hpa majaw ta? nga yang gumhpraw sen kaba kahtap nna chye tam ai wa mung tatut sut masa hta magrau grang ai share wangan langai mi rai nga ai.
Hpaji lam hta mung bachelor degree langai mi lu ai wa hpe gaw hpaji wangan (hpaji brang tung) rai nga ai majaw magri dazik ngu shamying mai nga ai. Bachelor degree lahkawng lu ai wa hpe mung magri dazik lahkawng lu ai wa hte shabung mai nga ai. Master degree langai mi lu ai wa hpe gaw Gumhpraw dazik langai mi lu ai hte shabung mai nga ai. Hpa majaw nga yang master ngu ai gaw Madu ngu ai rai nga ai. Master degree lahkawng lu ai wa hpe gaw Gumhpraw dazik lahkawng lu ai wa hte shabung mai nga ai. Dai hte maren Doctorate degree hpe Ja dazik hte shabung mai nga ai. Ya prat hta gaw lagaw din bawlung(soccer) ginsup ninghkrin ni hpe mung PhD shagrau na nga ai n rai ni?
Anhte shada n shagrau hkat yang kaga masha ni kadai sa shagrau na kun? Ginsup shing jawng poi shang ai ni gaw magri dazik hte sha n mai myit dik ai hte maren, ja gumhpraw tam ai ni mung moi prat tinang a dum nta masha ni sha na matu bum yi loi li galaw sha ai zawn, kaji kajaw sha n tam nna myit dik nga ai hku n re ai sha, masha law law hpe bungli jaw nna pawn ba sharawt lu ai sut arang madu byin tai hkra sen gumhpraw mun sen lam kahtap nna billionnaires, trillionnares sut madu ngu ai lahkam de shanang sa wa ra ai. Hpaji tam ai ni mung bachelor degree, master degree ni hte sha myit n dik nga ai sha, mungkan masha ni hpe lam woi lu ai madang du hkra hpaji kaba hpe shakut shakat sharin la ra nga ai.
Hpaji janmau gaw mungdan langai mi a kata na gumhpraw(currency) hte bung nga ai. Myen gunmhpraw gaw Myen asuya a up hkang ai daru magam npu e manu dan nga ai. Dai hte maren Miwa gumhpraw mung Miwa gumsan mungdan kata e jai sha mai nga ai. Thai gumhpraw mung Thai hkawhkam mungdan kata e n dut n dang jai sha mai nga ai. Gumhpraw maisau pa ntsa Ks 1000 ngu nna ka da ai shaloi dai gunmhpraw je pa gaw lap 1000 hte ging dan ai arung arai hpe mari la lu ai manu rawng nga ai. Dai gumhpraw a shingdu de dai gumhpraw hpe shapraw dat ai mung up asuya langai mi amahkam lit la ai majaw ka shakap da ai daram manu dan ai rai nga ai. Dai asuya lit n la sai ngu nadau dat ai ahkying aten kaw na dai unhpraw maisau je pa gaw hpa manu n dan ai maisau langai mi sha tai mat ai. Moi Japan majan prat hta Japan n majan sum mat ai hte rau, Japan asuya a daru magam (authority) hkoi mat ai majaw Japan gumhpraw ni hpa manu n dan ai maisau hkyep ni tai mat ai rai nga ai. Myen mung dan asuya mung British Commonwealth kaw na pru mat ai shaloi Myen gumhpraw hpe maigan mungdan ni hta n mai jai sha mat wa sai. American Dollar gaw dai ni mungkan mungdan shara shagu hta manu dan nga ai. Hpa majaw ta? nga yang American asuya a daru magam shara shagu ka-up nga ai majaw rai nga ai. American gumhpraw hpe mung American mungdan a jinghku mungdan ni hta n dut n dang ja sha mai nga ai. Ga shadawn Cambodia mung dan hte Cambodia gumhpraw mung mai jaw ai. Thai gumhpraw mung mai jai ai. American gumhpraw mung mai jai ai. Lam makau hkan na lusha seng ni hta mung mai jai ai. American mungdan hte n htuk hkat ai mungdan ni hta chyawm gaw American Dollar hpai ai masha hpe htawng rim bang kun? shing n rai si ari du hkra pyi jaw kun? rai chye ma ai.
Dai hte maren, mungkan hpaji janmau degree ni mung shi na hte shi manu dan nga ma ai. Bukdak hpunggyi ni a bwe lakmat amyu myu mung Bukda nawku hpung masha ni a matu manu dan nna hkungga shagrau nga ma ai. Hkristan nawku hpung amyu myu kaw na shagrau ai hpaji janmau degree ni mung shi shara hte shi shara manu dan nga ai. Ga shadawn: Conservative Theological wings de na hpaji degree ni gaw Conservative churches a matu manu dan nna hkap la jai lang nga ma ai. Liberal theological wings na hpaji janmau ni hpe mung liberal nawku hpung ni hta manu shadan nna jai lang nga ma ai. Ecumenical wings na hpaji janmau ni mung ecumenical circle hta manu dan nga ai. Rai tim, Bukda hpunggyi hpaji janmau gaw Hkristan nawku hpung hta manu n dan ai hte maren, Hkristan makam masham na PhD degree mung Bukda nawku htung hkan ai hpung masha ni a matu manu n dan nga ai. Myen mung kata e moi sasan jawng na atan hpe Asuya jawng na shagrit ai zawn, sasana jawng ni mung asutya jawng na hpaji hpe langu si pa hte galai lu ai ngu tsun ma ai. Ya prat hta mung Uropa mungdan nkau mi gaw American dakkasu ni kaw na shagrau ai hpaji janmau degree ni hpe nau manu n shadan ai zawn ngu nga ma ai. Shagrau dazik ni mung shi prat hte shi manu dan nga ma ai. Philippines mungdan Manila mare kaba na bus(jeepnie) nkau mi hta " Badges are not honoured" nga nna ka da ai hpe mu hti nngai. Dai gaw, dazik ni nau law nna manu dan ai lam shi shara hte shi limit nga ai hpe madun ai rai nga ai. Moi shawng de America mungdan hte awng lakmat hte shagrau dazik nau law wa ai majaw, ai n kam ai Cynic masha langa mi ndai hku tsun ai: "If you present a certificate and a red badge, an American will join any group," (Lakmat hte dazik aahkyeng she shagrau yang American wa gaw gara hpung tim shang na re) ngu ai rai nga ai.
Anhte Jinghpaw Wunpawng sha ni a matu gaw hpa lam hta mung naw hpang hkrat nga ga ai majaw, nau wa mi lata nga na n mai ai. Lu la mai ai yawng hpe shakut shakat di la da ra na re. Lu la wa ai hpaji hpe gaw tinang a buga ginra hta hkan nna jai lang ai hta madung na rai nga ai. Masha shagu mung hpaji matut sharin na ahkaw ahkang lu mai ai n rai. Maigan du nna hpaji matut sharin na ahkang lu ai ni gaw Magri dazik, Gumhpraw dazik ni hte sha myit n dik dum nga ai sha Ja dazik ni hpe shakut la ra ai. Tinang a matu BA, BSc lu jang ram sai, MA, MSc lu jang ram sai, n ngu ai sha DMin, DMiss, EdD, LLD, PhD, DD, DLitt, DHL, DRE, kahtap nna sharin la ra ai. America na Princeton Dakkasu hta doctorate degree kru hpra lu ai sara kaba lahkawng nga ai dai jawng na catalogue hta mu lu ai. Jinghpaw Wunpawng sha ni hta hpaji jan mau Ja dazik law law lu ai hpaji munu ni law law paw pru wa u ga.


text:
Thank you for visiting our blog. Kachin Review is the official blog of our website www.kachinreview.com. Our website is currently inaccessible due to technical problems. So we created this blog to keep in touch with our readers while we are repairing our website.
Saturday, July 24, 2010
Jinghpaw Wunpawng Amyu Sha Ni Aten Tup Shagreng Nga Ra Ai Tai HPYEN GASAT LADAT 5 (Total Defence)
BSc., MBCS (London)
"Total Defence" hpe 1984 ning kaw nna Switzerland hte Sweden ni kaw shawng jai lang wa ai rai nga ai. Ndai total defence hpe lam madung lahkawng hku nna jai lang nga ma ai. Shanglawt nnan lu nna ungmasha jahpan nlaw ai mungdan ni gaw aten tup hpyendap magam gunhpai ai Hpyenla shagreng da na matu n loi la nga ai. Dai hta ndai total defence gaw nga ai mungshawa ni yawng shanglawm ai tai hpyen gasat ladat nan rai nga ai.
Lam lahkawng hku nna, dai ni na hpyen masa lam gaw galai shai nga sai, moi prat na zawn hpyen majan pa hta gasat ai lailen ni yawm wa nga sai. Hpyen wa hku nna gasat ai ladat ni hta myit masa lam hpe gasat ai, hpaga yum ga lam, htunghkring, aga, lailen ga-up ai hte gasat ai lam ni hte anhte Jinghpaw Wunpawng Amyusha ni mung shani shagu hkrum sha nga ga ai.
Ndai hpe tai gasat na matu total defence ngu ai tai hpyen gasat ladat hpe anhte amyu ni shaman shakyang, shajin da ra nga saga ai. Ndai total defence ngu nna shamying ai tai hpyen gasat ladat hta hkyen lajang tawn da na gasat ladat (5) lawm nga ai. Dai ni gaw Myit masa hte gasat ai ladat (physiological defence), Mungshawa yawng kaw nna hpyen
majan yak hkak wa jang shajin da ra ai ladat (Civil Defence), Hpaga yum ga, sut masa lam n'gun ja hkra galaw da ai ladat (Economic Defence), Mungchying shawa ni shada madang n ginhka ai hku myithkrum lam la da ai ladat (Social Defence) hte Hpyen masa lam hte gasat ai ladat (Military Defence) ni rai nga ai.
Ndai total defence gaw shanglawt nnan lu ai, masha jahpan nlaw la ai mungdan na asuya ni hku nna, mungchying shawa yawng tinang mungdan a lit hpe du ai shara, nga ai shara, galaw nga ai magam bungli, myit yaw shada nga ai myit hkrun lam, shani shagu hkrum katut nga ai tinang a shinggyim shingwang kata a matu galoi mung jin jin rai lu na matu yaw shada let, jahkrat da ai shaman shakyang da ra ai tai hpyen gasat ladat nan rai nga ai.
1)Myit masa hte tai hpyen hpe gasat ai ladat (Physiological Defence)
Anhte Jinghpaw Wunpawng Amyusha ni gaw tai hpyen rai nga ai Myen hpyendap a (Lu-Myo-Gyi-Wada) ga-up sha wa ai shaning (50) ning jan hkrum sha nga saga ai. Dai re hta, aten galu maigan amyu ni e ga-up magang, maigan amyusha ni a htunghking lailen, aga, makam masham ni hpe ndum shami myit hta yu htuk, manu dum wa nga ga ai. Ndum shami shanhte htung lailen ni anhte mungdan, amyusha ni a lapran lang manu ai zawn hkam sha chye nga ga ai. Dai re majaw, Myit (sub-conscious) hta galoi mung, tinang htunghking, aga, laika, lailen, makam masham hpe myit kraw lawang hta rawng nga na matu gasat taw nga ra ai.
Myen shi sumla (MRTV) ni kaw nna shapoi ai myit masa lam gasat sumla ni hpe n yu byin hkra koi gam ai, tinang amyu ga hpe shaga yang arawng la chye ai, tinang amyu htunghkring lailen makam masham hpe makawp maga na myit masa lam hte tai hpyen a myit masa lam gasat ai majan hpe nhtang tai gasat ra nga ga ai.
2) Mungshawa yawng kaw nna hpyen majan yakhkak wa yang shajin da ra ai tai hpyen gasat ladat (Civil Defence) Tinang amyusha ni hta wan hkru, hka lim, lam magup a majaw laja lana tsin yam hkrum hkra wa yang na matu, tsi hpaji, malu masha, nga shara ni hpe tau nau hkyen lajang da ai lai ladat rai nga ai. Rawt galu kaba nga sai Singapore mungdan, Estonia (Russia kaw na shanglawt lu ai mungdan) ni hta, dai ni ta tut jai lang nga ai ladat nan rai nga ai.
Mungchyin mungshawa yawng gaw, ndai tai hpyen gasat ladat ni hpe chye nan chye da ra nga saga ai. Ndai ninghkap gasat lai ladat hta, tinang amyusha ni a matu hpyen tai ya mai ai, tinang amyusha mungdan hpe hkra wa ai Hpyen Wa a maw mawn ai lam magup hpe a zi yu let, tinang amyusha lawt lu lam hta shakut nga ai ningbaw ningla ni hte jawm jahkrup bawng ban nna jawm gasat sa wa ra nga sai.
3)Hpaga yum ga, sut masa lam n'gun ja hkra galaw da ai tai hpyen gasat ladat (Economic Defence)
Hpaga yum ga ga ai sutdu ni, yi sun hkau na galaw ai mungshawa ni, magam dap amyu myu hta tsap nga ai bungli galaw mungchying mungshawa ni kaw nna, tinang amyusha ni a sutlu nga mu nga mai, sut hpaga lam n'gun ja wa na matu shakut sa wa ai tai hpyen gasat ladat rai nga ai. Sut hpaga galaw nga ai mungchying mungshawa yawng gaw, galai shai nga ai mungkan a sut hpaga lam ni hpe galoi mung hka ja nna, tinang amyusha ni a matu awngdang ai hpaga lam hpe woi myit jasat sa wa ai sut hpaga majan hte tai hpyen hpe gasat lawm ra nga ai. Tinang amyusha ni a sut masa lam ningpawt ninghpang ngang grin wa ai rai yang, kade mayak mahkak lam ni hkrum hkra wa tim, hkam jan dang lu ai atsam, anhte
amyusha ni hta nga nga na re.
4) Mungchying shawa hku nna madang n ginhka ai hku myithkrum lam la da ai ladat (Social Defence)
Anhte amyusha ni yawng mahkam masham, matsan lu su n lata ai hte hpaji madang n ginghka ai sha myithkrum myitra gahkyin gumdin ai hte tai hpyen a sai garan ai majan hpe mai gasat nga ai. Tinang amyusha ni a shinggyim uhpawng a matu shada chye na hkat ai lam gaw, ra ahkyak wa ai a ten ni hta shada n'gun lu shangun let tai hpyen wa a maw mawn ai hpe pat shingdang ya nga ai.
5). Hpyen masa lam hte gasat ai ladat (Military Defence)
Prat dep ai laknak ni hte kungkyang hkra wunkat la tawn ai hpyendap chyu sha anhte Jinghpaw Wunpawng Mungdan hpe ga-up wa nga ai laknak lang maigan hpyen wa kaw na makawp maga ya mai nga ai. Aten tup hpyendap hta amu gun hpai nga ai anhte Myutsaw Share Shagan ni a hkyen lajang ai lam ni gaw, n mu mada lu ai Myen hpyen wa baw sa wa na majan, akajawng sha du wa yang, tai gasat na matu jin jin rai ra nga ai. Galoi mung laknak shagreng jin jin galaw da ra nga ai. Asak aprat ram ai mungchying shawa yawng mung hpyen hpaji hpe chye da ra nga ai. Asak apart ram sai anhte Jinghpaw Wunpawng Mungdan kaw shanu nga ai mungchying sha ni yawng gaw Shanglawt Hpyendap de hpyen wunkat la da ra nga sai.
Ndai lahta de madi madun mat wa ai, tai hpyen hpe gasat na matu shajin da ra ai gasat ladat (5) hte gasat sa wa yang, anhte amyusha ni gaw lani mi na nhtoi hta maigan hpyen ni hpe anhte Jinghpaw Wunpawng Mungdan na gawt shale kau lu na rai nga ai law.